Андижонлик спортчилар жаҳон ва Осиё рекордини ўрнатдилар\nАндижонлик спортчилар жаҳон ва Осиё рекордини...\n18.06.2018 13:54 0 1623\nГерманиянинг Берлин шаҳрида жаҳоннинг энг кучли паралимпиячилари сузиш бўйича ўзаро куч синашдилар. Уларнинг орасида андижонлик спортчилар — «Рио-де-Жанейро-2016» паралимпия ўйинлари чемпиони ва бронза медаллар соҳиби Фирдавс Мусабеков ҳамда Музаффар Турсунхўжаев муносиб иштирок этишди.\nФирдавс 50 ва 200 метрларга брасс усулида сузишда жаҳон ва Осиё рекордларини янгилади. Шунга қарамай, у кумуш ва бронза медаллар соҳиби бўлди. Музаффар эса Рио-2016 даги каби 2 бронза медални қўлга киритди ва 200 метрга баттерфляй усулида сузишда Осиё рекордини ўрнатди.\n— Ҳар икки спортчимиз Берлиндаги натижалари билан Жакартада ўтказиладиган Осиё ўйинларида иштирок этиш учун лицензияларга эга бўлдилар, — дейди сузиш турлари бўйича вилоят ихтисослаштирилган БЎСМ директори Илҳомжон Эргашбоев. — Уларни мусобақаларда юксак натижалар кўрсатишиб, Ўзбекистон терма жамоаси жамғармасига салмоқли улуш келтиришларига ишончимиз комил.\nАндижон рекорд сузиш Осиё\nҲодиса 12/02, 01:30\nДубай рекорд ўрнатишда давом этади\nҲодиса 17/02, 16:23\nАндижонда «Дамас» ва «Спарк» тўқнашиб кетди (видео)


8 ой аввал | Badriddin | 1681\nАссалому алайкум! Мен савдо-сотиқ билан шуғулланаман. Шу сезон пулим молда қолиб кетти. Яна мол олиб келиш учун йўлга чиқишим керак. Бунинг учун пул керак бўляпти. Пулни қуйидагича олсам тўғри бўладими?\nБир окам билан шерикчиликни гаплашдим. Улар менга 10 минг берадилар. Бу пулга мол олиб келаман. Олиб келган молимни донасига 1000 сўмдан қимматига 2 ой ичида ўша окамдан сотиб оламан. Окам буни фойда ва зарарига шерик бўлмайдилар. Бунда уларга ҳам менга ҳам фойда бор.\nМуробаҳа савдоси орқали кишилари молиялаштириш.\nУшбу мероснинг тақсимланиши қандай?\nСуд хўрлик эмасми


Энди навбат Фарғонага!\nЖараён 11 June 2018 22:28 223\n9-10 июнь кунлари Хитойда бўлиб қайтган Ўзбекистон президенти Шавкат Мирзиёев эртага, 12 июнь куни Фарғона вилоятига сафар қилади. Бу ҳақда "Kun.uz" хабар берди.\nKun.uz мухбирининг хабар беришича, ташрифдан мақсад жойларда ижтимоий-иқтисодий ислоҳотларнинг бориши, амалга оширилаётган бунёдкорлик ва ободонлаштириш ишлари, йирик лойиҳалар билан танишиш, халқ билан мулоқот қилишдан иборат.\nШавкат Мирзиёев ўтган ойлар давомида Ўзбекистоннинг барча вилоятларида бўлиб улгурди - Фарғона охирги бекат.


“XXI аср” газетаси (06.04) ўз муассиси бўлмиш партия – ЎзЛиДеПнинг “аввалгилардан фарқли тадбирлари энди кўпчиликда катта қизиқиш уйғотаётгани”ни билдирди.\nБу “катта қизиқиш”га сабаб сифатида “тадбирлар шакл ва мазмун жиҳатдан тобора такомиллашиб, том маънодаги очиқ мулоқотлар, давра суҳбатлари тусини олаётгани” экани айтиб ўтилади.\nБиз сўнгги вақтларда кўпайгандан кўпайиб бораётган, аслида халқнинг оғирини енгил қилиш учун эмас, балки ҳисобот учун ўтказилаётгандек таассурот уйғотаётган бу тадбирларни ёритиш асносида эълон қилинаётган айрим рақамларга эътибор қаратишни маъқул кўрдик.\nПартиянинг Тошкент шаҳар кенгаши ўтказган давра суҳбати ҳақида ёзган газета ўтган йили пойтахтда ташкил этилган 7492 та кичик бизнес ва тадбиркорлик субъектидан 4285 таси тугатилганини маълум қилади.\nЭътибор қилинг-а, кичик бизнес ва тадбиркорликни ривожлантириш иқтисодиёт тараққиёти ва жамият янгиланишининг асосий йўналиши сифатида кўрилаётган мамлакатнинг биргина ҳудудида аҳвол шунчалик даражада ёмон.\nҲукуматнинг баландпарвоз ваъдалари қанотида бир йил давомида ташкил этилган бизнес субъектларининг қарийб 60 фоизи ишлай олмай, дарҳол синиб кетгани аслида мамлакатдаги бизнес муҳити абгор эканидан дарак бермайдими?\nАммо газета бу рақамни келтирганидан сўнг аҳволни “силлиқлаб” ўтишнинг йўлини топганига қойил қолиш керак.\n“Бу рақамлар, гарчи юртимизда хусусий бизнес учун ғоят қулай шарт-шароит яратилган бўлса-да, тадбиркорларнинг билим ва кўникмалари етарли эмаслигидан… далолат беради”, дейди муаллиф.\nТадбиркорлар партияси ўз электоратини айбдор қилганидан сал юзи қизарган шекилли, масаланинг асл сабаблари қаторига “ишбилармонлар дуч келаётган муаммоларни бартараф этишга оид ёндашувлар, услублар яхши самара бермаётгани”ни ҳам санаб ўтишга мажбур бўлган.\nШунингдек, партия турли тадбирлар ўтказиш орқали “туман ҳокимликлари билан биргаликда 52 та хусусий фирма фаолияти қайта тиклангани”ни ғурур билан тилга олади.\n4 мингдан зиёд синган тадбиркорнинг 52 тасига ишини тиклашга ёрдам берганидан ифтихор этаётган партияга шон-шарафлар йўллайликми ёки шу партия асосида шаклланган ҳукуматнинг бизнесга йўл бермаётганини танқид қилайликми?\ndata-title="UzLiDep тадбирлари “аввалгиларга ўхшамас”ми?" data-description=""XXI аср" газетаси (06.04) ўз муассиси бўлмиш партия - ЎзЛиДеПнинг "аввалгилардан фарқли тадбирлари энди кўпчиликда катта қизиқиш уйғотаётгани"ни билдирди. Бу ..." data-image="https://eltuz.com/wp-content/uploads/2017/04/rasm2451.jpg" data-url="https://eltuz.com/asosiy-mavzular/199539/" data-services="facebook,odnoklassniki,twitter,telegram" data-counter="ig">


Кеча "Ардус" ҳакамнинг хатосидан жабр кўрди / CHAMPIONAT.asia\n29 авг 13:01\nКеча "Ардус" ҳакамнинг хатосидан жабр кўрди\nКеча футзал бўйича клублар ўртасидаги Осиё чемпионлар лигаси 2-туридан ўрин олган "Ардус" - "Ал-Садд" учрашуви бўлиб ўтди.\nЎзбекистон клубининг 3:5 ҳисобида тугаган ўйинни бошқарган ҳакамлар мусобақадан четлатилди. Сабаби ўша ўйиннинг иккинчи бўлими бошида "Ал-Садд" вакили ўз жарима майдони ичида Артур Юнусовни йиқитганди. Артурни шифокорлар майдондан олиб чиқиб кетишганди. Аммо негадир бош ҳакам Юнусовни симуляция ишлатди деб пенальти белгиламади. Ўша дамда "Ардус" 2:1 ҳисобида олдинда эди...\nОФК ушбу ҳолатни кўриб чиқди ва Артур Юнусовга нисбатан ростдан ҳам қоида бузилган деб топди. Бу ҳакам мусобақадан четлатилди. Аммо "Ардус" мағлубият билан бирга асосий футзалчиси Артур Юнусовни йўқотди. У бугун Эроннинг "Гити Пасанд" клубига қарши ўйинда майдонга туша олмайди.


«ИЧИМИЗДАГИ ШАЙТОН» БИЛАН ТАНИШМИСИЗ? | Маърифат саодати\n«…- Бизга айтаётганларингнинг бари ҳақиқат, аммо буларни бошқа ҳеч ерда айта кўрма», — деяётган эси йўқлар менга номуссизлик таклиф қилаётганларининг фарқига ҳам бормайдилар» – бу, 1907-1948 йилларда яшаб ўтган турк шоири ва ёзувчиси Сабоҳиддин Алининг гаплари. Мен бу исёнкор ижодкорнинг адолат талабида айтилган, ҳақсизликка нисбатан нафрат ва исён уфуриб турган жуда кўп фикрлари билан танишман. Унинг «Куюжаклик Юсуф» («Kuyucaklı Yusuf»), «Ичимиздаги шайтон» («İçimizdeki şeytan») асарларини турк тилида ўқиганман. Мутолаа давомида, ўша даврдаги Туркия ҳукумати раҳбарларини танқид қилавергани, асарларида Туркия ҳаётидаги зиддиятларни, фожиаларни аямай очиб ташлагани учун ҳали ишидан, ҳали эркидан мосуво этилиб, таъқиб қилинган ёзувчининг бўғзига тиқилган аламлар таъмини ҳис қилганман.\n«Ичимиздаги шайтон» романини ўқиганимда, китобнинг сўзбошисида айтилганидан бутунлай фарқ қиладиган бир олам билан юзлашдим. У оламдаги муҳит тилингизга чиқаролмаётган гапларингизни ичингиздан суғуриб олади. Бундан саксон йил аввал ёзилган бу романдаги жуда кўп жумлаларни сиқимлаб олиб, бугунги куннинг айрим одамлари юзига отгингиз келади…\nАсар босмадан чиққан сана – 1940. Дунёда уруш олови ёқилган; унинг бир тарафида Гитлер, бир тарафида Сталин, бир тарафида Муссолини сингари диктаторлар ҳукм юргизаётган; ҳар ёнда зулм, ҳақсизлик, зўравонлик урчиган; шайтоний кучлар оёққа турган; Туркияда гитлерчилик ёйилаётган бир давр. Асар муаллифи Сабоҳиддин Алининг ҳам боши балода: зулмни ёқламаслигини очиқ баён қилаётгани учун унга «коммунистик ғоялар ёқловчиси» деган туҳмат билан жиноий иш очилган.\nАсарнинг бош қаҳрамонларидан бири Умар – худди мана шу даврнинг зиёлиларидан. Мамлакат ёшларининг учдан бир қисмига ҳам насиб бўлмаётган бахт соҳиби, яъни университет талабаси. Фалсафа факултетида ўқийди. Атрофидаги дўстлари, танишлари ҳам чакана одамлар эмас: юртга таниқли ёзувчилар, шоирлар, журналистлар, сиёсатчилар… Хуллас, зиёли қатлам ичидаги одам у. Йўқ, шу ўринда «зиёли қатлам» сўзини ноўрин қўлладим (номи ёзувчи, шоир ёки журналисту сиёсатчи бўлса, зиёли деб аташга ўрганиб қолганимиз учун ҳам, шу жойда хато қилдим). Романни ўқир экансиз, кўз олдингизда халқ хизматидаги маънавияти юксак одамлар эмас, кези келса ўз дўстларининг молигаю номусига хиёнат қилишдан ҳам қайтмайдиган; ресторанларда мақтаниб кўкракка уриш билан бошланган ароқхўрликдан сўнг, маишатнинг пулини ким тўлаши борасида жанжаллашадиган; сўзи бошқа, амали бошқа, ёлғончи кимсалар гавдаланади. У кимсалар (худди ҳозирги айрим давомчилари каби) «зиёли» ниқобида юрганлари учун ҳам одамлар уларга ишонишади.\nУмар кимларнинг даврасида эканининг фарқида. Ўзи ҳам тобора уларга ўхшаб бораётганидан виждони қийналади, аммо, бу даврани ташлаб кетолмайди. Иродасизлиги ва моддий қийинчиликлар ичида қолиб кетиш қўрқуви йўл бермайди бунга.\nРоманда Сизни яна, консерватория талабаси бўлган, пианиночи ёш қиз — Умарнинг севгилиси (ва кейинчалик рафиқаси) Мажида; консерваториянинг ёш ўқитувчиларидан бири — Умар ва Мажиданинг дўсти Бадрибей ; Умарнинг энг яқин дўсти Ниҳат ва (бутун сиёсий-ижтимоий-иқтисодий ғавғолари билан) Истанбул қаршилайди.\n«Дўстинг кимлигини айтсанг, сенинг кимлигингни айтиб бераман», — деган гап бор. Умар ва унинг атрофидагилар ҳақида янаям тўлиқроқ тушунча бўлиши учун, унинг дўсти Ниҳатни бир озгина таърифлаш кифоя. Ниҳатнинг бошида ҳам (худди Умар каби) йўқчилик синови бор. У пул учун энг яқин дўстини шантаж қилишдан ҳам, гитлерпараст одамлардан фойдаланиб, соядаги кучлар билан боғланишдан ҳам қайтмайдиган йигит. Ниҳат ва унинг атрофидаги «зиёли»лар асл мақсадларини ватан ва миллат сўзлари кўп-кўп қўлланадиган оташин нутқлар билан пардалашади. Уларнинг ғоя сифатида илгари сураётганлари аслида ҳазм қилиб бўлмайдиган, ҳалокатли маълумотлар эди. Улар бу нутқлар таъсирига тушиб, нима қилаётганини англамай қолаётган ғўр ёшларнинг жувонмарг бўлиб кетаётганини хотиржам кузатадилар…\nАсарнинг бош қаҳрамонларидан яна бири Мажида — етимликнинг азобини тортаётганига қарамасдан, кучли иродага эга, сабр-қаноатли қиз. Кўп жиҳатлари билан Умардан устун. Умар сингари ожиз, танбал, қўрқоқ, ўз ҳаётий принципларига эга бўлмаган бир эркак билан турмуш қуришга азм қилгани унинг анчагина таваккалчи (ва ёки анчайин содда) қиз эканидан ҳам дарак беради.\nТурк дўстларимизнинг айримлари бу романни таҳлил қилар чоғларида: «Умар ва Мажиданинг муҳаббат ҳикояси» деган жумлани қўллайдилар. Менинг бунга эътирозим бор: тўғри, Умар ва Мажида бир-бирларини севдилар, лекин романда ҳеч қандай муҳаббат ҳикояси йўқ. Романда кулфат ҳикояси бор: ўзининг ожизлиги, қўрқоқлиги, иродасизлиги ортидан содир қиладиган гуноҳларини шайтонга тўнкаб таскин топадиган одамларнинг кулфати ҳикояси!\nУмар Мажидага уйланмасидан аввал атрофидаги «зиёли» дўстларидан қарз олиш ҳисобига кун кечирар эди, уйланганидан кейин ҳам ҳаёт тарзини ўзгартирмади. Кунларини яна ўша давраларда – фалсафа ва сиёсатдан қуруқ баҳс этишлар билан ўтказди. Оила масъулиятини ҳис этмади, Мажиданинг ишончини оқламади. Баъзи давраларда очиқлаган сиёсий қарашлари ортидан қамалиб ҳам кетди. Бу тутқунлик аслида унинг учун бир имконият эди: ҳаёт тарзини очиқ кўз билан таҳлил қилиб, ўзи учун хулосалар чиқариши, жазо муддати тугаганида Мажиданинг ёнига бутунлай бошқа одам бўлиб қайтиши мумкин эди. Аммо, унинг бунга ҳам иродаси етмади. Ва… оиласига доимий моддий ёрдам бериб келаётган дўсти Бадрибейга Мажидани тақдим қилишгача борди.\n— Истасанг уни бир рафиқа сифатида, истасанг бир сингил сифатида ёнингга ол. У дунёнинг энг чиройли махлуқоти – деди Умар ҳақсизлик ва зулм урчиган бир даврда ўз одамийлигини, виждон софлигини сақлаб қола билган муаллим Бадрибейга…\nРоман сўнгида содир бўлди бу шармандалик.\nУмар қанчалик билимли бўлса, шу қадар ожиз ҳам эди. Ирода заифлиги ортидан шайтоннинг ҳар бир васвасасига таслим бўлиб яшади.\nРоманда баҳс этилган куч – ичимиздаги шайтон – бу, ожизликдир, қўрқоқликдир, иродасизликдир, жоҳилликдир. Бу шайтон ҳар биримизнинг ичимизда мавжуд. Унга таслим бўлган одам ҳақиқатнинг номини эшитишдан ҳам қўрқади;\nолим бўлса ҳам, одам бўлолмайди;\nминбарларни эгаллаганча «халқим»лаб шеър ўқигани билан, халқ ичида шараф тополмайди;\nхалқ ёзувчиси деган унвоннинг нонини еб туриб, халққа нонкўрлик қилади;\nсиёсатчиман дейди-ю, калласини мустақил ишлатолмайди…\n«Оддий бир емакхонадаги официант ёки оддий бир қайиқчи ҳам ҳаётда кўрган-билганларидан хулоса чиқара олади. Улар ўз шахсий фикрига ҳам эга ва бу жиҳатлари билан бизнинг зиёлилардан устун ва қадрли…» – дейди Сабоҳиддин Али.\n«Ичида мустақил фикри бўлмаган бошни елкасида ташийдиган мен каби инсонлардан қўрқиш керак…» — дейди Умар. Қилган гуноҳлари, хато ва қусурлари учун ҳеч қачон ўзини айбламайдиган, «Мени шайтон йўлдан урди. Шайтон васаваса қилди. Буни у қилди…» – дейдиган Умар айтади буни.\n«Биз эшкаксиз қайиқда оқим бўйлаб сузадиган ва ағдарилиб кетгани ҳамоно айбни кўзга кўринмас кучларга тўнкайдиган заифлармиз»,– дейди ақли бошига келган онларда. Аммо бу ақлланишдан энди фойда йўқ.\nМажида юрагидаги охирги умидларининг сўнишини алам билан ҳис қилади. Куйинади:\n— Мен унга атрофингдаги ўша одамларни қўй, дедим. У эса: «Бошқа кимнинг этагини тутаман?!» – дейди…\n— Бу одамларга ғазаб қилиш ҳам ҳайф, Мажида!.. Ғазаб ҳам ҳайф!.. – Бадрибейнинг хулосаси шундай. Асардаги энг ўринли хулоса шу эди менингча. Ва бу хулоса ҳар бир даврнинг қўрқоқ ва ожиз одамлари учун тегишлидек.\nБу фикрлардан кейин, Умарнинг салбий қаҳрамон экани ҳақида хулоса чиқарганингиз тайин. Лекин, романни ўқисангиз, бу хулосангиз пучга чиқади. Сабоҳиддин Али шу қадар теран психологик таҳлиллар берадики, ҳар қанча қилмишларига қарамай, Умарни ёмон кўролмайсиз. Сабоҳиддин Али Умарнинг ожиз жиҳатларини шундай таҳлиллайдики, уларни ўқий туриб, ҳеч кутилмаганда ўзингизнинг ички оламингизга, феъл-атворингизга дахлдор жиҳатларни кўра бошлайсиз. Ҳақиқатни кўришдан, уни тан олишдан қочиш одатингиз ҳақида усталик билан эслатади ёзувчи.\nШу ўринда, бу асардаги айрим камчиликлар ҳақида ҳам гапирмоқчиман. Тўғри, мен адабий танқидчи эмасман ва Сабоҳиддин Алидек ижодкорларнинг асарини таҳлил қилишга ҳаддим ҳам етмайди. Фақат, бирор ёзувчи номининг кучли ёзувчилар рўйхатида туриши – унинг асарларидаги камчиликлардан китобхон кўз юмишга мажбур дегани эмаслигини эслатмоқчиман.\nАгар асарда (худди бизнинг миллий сериалларимиз ёки ҳинд киноларидагидек) комик тасодифлар бўлмаса эди, шу гапларни айтиб ўтиришимга ҳожат ҳам бўлмасди. Ҳа, Сабоҳиддин Али ҳар қанча уста бўлмасин, баъзи воқеаларнинг ҳаётий эканига мени ишонтиролмади.\nМасалан, Умар Мажидани бир кўришдаёқ ёқтириб қолган ўша биринчи учрашувга Мажиданинг Амина холаси тасодифан гувоҳ бўлади. Бир уйда яшайдиган икки одамнинг Истанбулдек катта шаҳарда бир-бирларидан мутлақо бехабар ҳолда, кичик кемада ёнма-ён туриб қолишларининг «бўлиши мумкин»лигига ўзимни амаллаб ишонтириб турганимда, иккинчи бир тасодиф рўй берди: Умар билан севишиб, етаклашиб юргани важидан амакиси ва ўша Амина холаси билан ораси бузилиб қолган Мажида шартта нарсаларини йиғиштиради-да, уйдан чиқиб кетади ва… кўчада ўзини кутаётган Умарга дуч келади. Вақт алламаҳал! Шу бугун Мажиданинг қариндошлари билан ораси бузилиб қолишини кўнгли сезган Умар ярим кеча бўлса ҳам келиб, севгилисини кутаётган экан… Хуллас, ёшлар Умарнинг хонасига келадилар, эр-хотин бўлишга аҳдлашадилар ва ўша атрофда бўлаётган мусиқа кечасига борадилар. Мусиқа кечасида куй ижро этаётган одам эса Мажиданинг мактаб даврларида (Истанбулдан анча узоқ бир ерда) дарс берган ўқитувчиси Бадрибей бўлиб чиқади. Мажида бу тасодифдан қувониб турганида яна бир тасодиф рўй беради: Бадрибей Умарнинг яқин дўстларидан бири ҳам экан…\nСабоҳиддин Али Бадрибей билан Мажиданинг тоза одамлар эканини кўрсатиш учун шу қадар қуюқ бўёқлар ишлатадики, кўп ўринларда улар ҳаётийликдан йироқлашиб кетиб қолади. Мажидани эртаклардаги мўъжизалар мамлакатидан келиб қолган пари бўлса керак деб ҳам қоласиз. Мен буни ёзувчининг тоза одамларга бениҳоя эҳтиёж сезганининг оқибати сифатида баҳолаб қўя қолдим. Аммо барибир, Умарнинг сурункали азиятларига нисбатан Мажиданинг мутлақо тилсизлиги кишининг бир қадар ғашини келтиради.\nБошқа бир ўринда эса, Умарнинг ҳамкасбларидан бирининг давлат ғазнасидан ўз мақсадлари йўлида пул сарфлаганига, яъниким, асар бош қаҳрамонига бевосита дахлдор бўлган бир одамнинг жиноятига гувоҳ бўламиз. Романда жуда муҳим тафсилот тарзида тасвирланган бу иш шу бўйича қолдирилади, яъни, у одамнинг на исми очиқланади ва на оқибати кўрсатилади. Бу жиноятнинг бош қаҳрамонга не чоғли дахли бор эди – бу ҳам номаълум қолади…\nБу камчиликлар асарнинг баҳосини пасайтирадиган кучга эга эмас. «Ичимиздаги шайтон» – жуда таъсирли роман. Мутолаани тугатиб, китобни ёпар экансиз, ёлғиз қолиб кетган Умарнинг мисолида Фурқон сурасининг 29-оятидаги хабар тажаллисини кўрасиз: «…Шайтон инсонни ёрдамсиз ташлаб кетгувчидир».\nВа Мўъминун сурасининг 97-оятини такрорлайсиз:\n«Эй Роббим, Сендан шайтонларнинг васвасасидан паноҳ сўрайман!»\nТаҳдиду тайзиқларга қарамай, ўз принципларидан воз кечмаган Сабоҳиддин Али танқидий реализм устуворлик қиладиган асарлар билан ҳам чекланмай, «Марко Поша» номли ҳажвий-сиёсий газета нашр қилган эди. Ана ўшандан кейин унинг бошига шундай кўргуликларни соладиларки, юртпарвар бу инсон Булғория томон қочишни ўйлаб қолади. Туркиядан чиқиб кетаётган пайтида эса уни хоинларча ўлдирадилар. Ўшанда Сабоҳиддин Али бор-йўғи 41 ёшда эди.\nTagged "Ичимиздаги шайтон", адабий таҳлил, Сабоҳиддин Али, турк адабиёти\n← «СЕНАТ РАИСИГА МАКТУБ»НИ ЎҚИБ…\nОСОН УҚИЛМАЙДИГАН АСАР →


Computex 2015: Dell янги ноутбук ҳамда шахсий компьютер тақдим этди\n17:49 / 05.06.2015\nComputex 2015 кўргазмасида Dell компанияси XPS ҳамда Inspiron моделидаги ноутбукларни, шунингдек, Inspiron 3000 моноблок шахсий компьютерини тақдим этди.\nInspiron 7000 ноутбуки 15,6 дюймли Full HD экран, Intel Core i7 процессери ҳамда 4 ГБ тезкор хотира билан жиҳозланган. Шунингдек, бу ноутбукнинг сув ўтказмайдиган клавиатура ҳамда алюминдан ясалган корпусга трансформер версияси ҳам мавжуд.\nInspiron 5000 ноутбуки яқинда тақдим этилган AMD Carrizo процессорида ишлайди. Ноутбук 14, 15,6 ҳамда 17 дюймли уч хил кўринишга эга. 15,6 ҳамда 17 дюймли версиялари сенсорли экран билан жиҳозланади. Бу қурилмалар баъзи мамлакатларда 14 дюймли модели 499 доллар, 15 дюймли кўринишга эга версияси 599 ҳамда энг катта 17 дюймли тури 699 доллар нархда сотувга чиқиб улгурган. Ноутбукнинг Intel Braswel процессорида ишлайдиган версияси жорий йилнинг август ойида тақдим этилади.\nDell моноблок кўринишдаги шахсий компьютери ҳам AMD ва Intel процессорли версиялари мавжуд. Inspiron 24 23,4 дюймли Full HD дисплейга эга. Inspiron 20 версиясига 19,5 дюймли дисплей ўрнатилган ва бу модель фақатгина Intel чипи билан тақдим этилади.\nМоноблокларнинг бошланғич нархи 329 долларга тенг.


Остонада ўзаро ҳамкорликни чуқурлаштириш тўғрисида декларация имзоланади\n12:49 / 23.03.2017\nҚозоғистон президенти Нурсултон Назарбоев ва Ўзбекистон президенти Шавкат Мирзиёев икки мамлакат ўртасида ҳамкорликни кучайтириш ҳақида декларация имзолашади. Бу ҳақда Sputnik Қозоғистон мамлакат ташқи ишлар вазири Кайрат Абдрахмановга асосланиб хабар тарқатган.\n«Бу Ўзбекистон президентининг мазкур лавозимга сайланганидан сўнг амалга ошираётган илк давлат ташрифидир. Қатор ҳужжатлар имзоланиши кутилмоқда. Қозоғистон ва Ўзбекистон ўртасида стратегик ҳамкорлик ва қўшничиликни янада чуқурлаштириш тўғрисида қўшма декларация имзоланади», — деган Абдрахманов.\n«Иқтисодий ҳамкорлик борасида иқтисодий ҳамкорлик стратегияси ҳақидаги ҳужжат улкан аҳамият касб этади. Мазкур ҳукуматлараро ҳужжат 2017-2019 йилларга мўлжалланган», — дея давом этган у.\nВазирнинг сўзларига кўра, икки мамлакат ишбилармон доиралари учун икки томонлама солиқ солишдан воз кечиш ҳақидаги келишувга ўзгартиш ва қўшимчалар киритиш муҳим ўрин тутади.


Колипдаги тухум тайёрлаш усули рецепти сирлари, оддий ва мазали\nVatanda.Com » Пазандалик » Таомлар » Колипдаги тухум\nБолалар ва катталар учун ажойиб нонушта! Бирзумда тайёр бўлувчи, мазали асос солиб тайёрланган тухум. Тўйимли ва шунингдек фойдали ҳамдир.\n3 дона помидор черри ёки 1 дона оддий помидор\n30 грамм творогли пишлоқ (алметте, филаделфия)\n3 ош қошиқ қовурилган пиёз\n1. Тайёрланадиган қолипларни творогли пишлоқ билан суртиб чиқинг. Помидор бўлаклари ва пиёздан солинг.\n2. Бир донадан тухум солинг.\n3. Мултиварка идишига сув қуйиб, парда тайёрлаш режимини ёқинг. Сув қайнагандан сўнг, қолипларни теринг ва шу режимда 15 дақиқа давомида пиширинг.\n4. Пишириш жараёнини кастрюлка устига жойланган манти қосқон ёрдамида тайёрлаш ҳам мумкин. Тайёрланган мазали тухумни қолипдан ажратмаган ҳолда, иссиқлигида дастурхонга тортинг.


Бразилияда коронавирусга чалинганлар сони 10 миллиондан ошди\nБразилияда ўтган бир кун давомида 51,8 мингта янги коронавирусга чалиниш ҳолати рўйхатга олинди ва вирус билан касалланганларнинг умумий сони 10 миллиондан ошди. 29 январь куни бу кўрсаткич 9 миллионга етган эди. Бу ҳақда мамлакат Соғлиқни сақлаш вазирлигига таяниб, «Kommersant.ru» хабар берди.\nВазирлик маълумотларига кўра, ўтган бир кун давомида 51 879 та янги ҳолат қайд этилди, 1367 киши вафот этди. Коронавирус билан зарарланганларнинг умумий сони 10 030 626 кишига етди, 243 457 киши вирус қурбонига айланди. Соғайиб кетганлар 8,9 миллион кишини ташкил қилади.\nЖонс Ҳопкинс университети маълумотларига кўра, Бразилия вирус энг кўп тарқалган мамлакатлар рўйхатида учинчи ўринни эгаллаб турибди. Биринчи ўринда — АҚШ (27,8 миллион), иккинчи ўринда — Ҳиндистон (10,9 миллион). Вирус қурбонлари сони бўйича Бразилия АҚШдан (492,8 минг киши) кейин иккинчи ўринда турибди.\nКиритилди: 21:43 19.02.2021. Ўқилди: 384 марта. Фикрлар сони: 0 та.


UzAuto Motors вакиллари депутат сўзларига жавобан фикр билдирдилар\n22 Июл 2020 661\n«Кеча гўёки UzAuto Motors компанияси тез ёрдам учун автомобилларни оширилган нархларда сотаётгани ҳақида баландпарвоз баёнот берган депутат Кушербаев маданий мулоқот доирасидан четга чиқди, зеро мавзудан бехабар ўқувчи учун бамисоли компаниямиз мавжуд вазиятда нархларни атайин ошираётгандек бўлиб кўринди.\nТабиийки, бу гап ҳақиқатга мутлақо тўғри келмайди ва «UzAuto Motors», айрим сиёсатчилар учун популизм асосий, баъзида эса, ягона қурол бўлишини яхши тушунган ҳолда, Расул Хидралиевичнинг айбловларини бандма-банд таҳлил этишга тайёр, деб жавоб беради UzAuto Motors.\nЖаноб Кушербаев «UzAuto Motors» COVID-19 пандемияси муносабати билан Ўзбекистонда юзага келган оғир вазиятни эътиборга олмаётир, дея даъво қилади. Бироқ, биз профессионал журналист ўзи айтаётган сўзларининг моҳиятини чуқурроқ англаши, тажрибали парламентарий эса, сўзларининг масъулиятини яхшироқ ҳис қилиши лозим эканлигига аминмиз. Афтидан, депутат учун бу – ўз шахсини бутун тармоққа қарши қўйиш ҳисобига аудитория қамровига осонроқ эришишга қаратилган оддий хабар бўлган. Шундай бўлсада, ўз сайловчиларига бўлган оддий ҳурмат ҳам уларга текширилган ахборот тақдим этишни назарда тутади. Афсуски, баёнотдаги депутат сўзларида ҳаққонийликдан асар ҳам йўқ.\nБундан ташқари, тармоқ томонидан ҳокимият идораларига, карантин муассасаларининг қурилиши учун ЎСВ аппаратлари ва 2 500 та контейнер беғараз тақдим этилди. Қолаверса, эпидемиянинг илк кунларида, ҳали махсус карантин марказлари яратилмаган пайтда, «Ўзавтосаноат» АЖ Ҳожикентдаги «Лочин» идоравий соғломлаштириш оромгоҳини юзлаб инсонларни карантинга жойлаш учун тақдим этди ва уларнинг тўлиқ таъминотини зиммасига олди. Мана шулар ва бошқа кўплаб фактлардан кейин ҳам, компания ватандошлар ташвишларига беэътибор, деб даъво қилиш қанчалик тўғри бўлади?\nҲурматли OʼzLiDeP фракциясининг аъзоси ўзининг «UzAuto Motors» томон оғзаки ҳамласига тасдиқ ўлароқ, жуда қизиқ мисол келтиради – Фарғона вилояти ҳокимлиги 20 дона янги Damas автомобилини харид қилганини айтади. Бу билан жаноб Кушербаев айнан нима демоқчи бўлгани унчалик тушунарли эмас. Агар бу тез ёрдам эҳтиёжлари учун автомобиллар бепул берилиши кераклигига шама бўлса, унга, ҳар қалай, ўтган ҳафтанинг ўзида UzAuto Motors мутлақо бепул асосда Андижон вилояти ҳокимлигига олти дона Damas тез ёрдам автомобилини тақдим этганлигини аниқлаштириш қийинчилик туғдирмаган бўларди. Афтидан, бу ҳақда барча ОАВларда эълон қилинмагани хато бўлган кўринади, лекин компания умумий офат пайтида бундай ишларни кўз-кўз қилишни тўғри деб ҳисобламайди.\nБалки, Расул Хидралиевич тез ёрдам эҳтиёжлари учун барча автомобиллар беғараз етказиб берилишини истар? Аммо, Қонунчилик палатасининг ҳурматли депутати илгари сураётган бу ғоя муносабати билан, Ўзбекистон Республикасининг «Ҳомийлик тўғрисида»ги Қонунининг айрим меъёрларини эслатиб ўтишни хоҳлар эдик. Унга кўра, устав фондида давлат улуши 50%дан ортиқ бўлган хўжалик юритувчи жамиятларнинг ҳомийликка йиллик харажатлари ўтган йилда олинган соф фойданинг 10 фоизидан ошмаслиги керак.\nШу муносабат билан, биринчи ярим йилликнинг ўзида хайрия мақсадларига 37 миллиард сўмдан зиёд маблағ йўналтирган «UzAuto Motors», минг хоҳламасин, ушбу чегарани босиб ўта олмайди.\nЭнди савол туғилади: мамлакатимизда қонунларни ким ёзади? «UzAuto Motors» раҳбариятими ёки, ҳар қалай, Олий Мажлис Қонунчилик палатаси депутатларими? Барчаси сизнинг қўлингизда, ҳамкасбларингиз ихтиёрида, қадрли Кушербаев жаноблари.\n«UzAuto Motors» ўз хайрия фаолиятида сиз ишлаб чиққан қонунларга таянса, сиз жорий қилган чекловлар доирасида иш кўрса, нега энди таъна айнан сиз томондан янграмоқда?\nКомпания тез ёрдам эҳтиёжларига «UzAuto Motors» ўз маҳсулотларини бепул тақдим этсин учун, амалдаги қонунга эътироз билдирадими? – Йўқ, эътирози йўқ.\nРасул Хидралиевич Кушербаев шундай ғоя билан ёки эпидемиологик инқирозни енгиш бўйича бошқа ҳар қандай ташаббус билан оммавий баёнот бердими? – Асло йўқ.»


«Вақф» маблағларини нималарга сарфламоқда? Жамғарма ўз фаолиятини очиқлади – Voha-TV.uz\n«Вақф» маблағларини нималарга сарфламоқда? Жамғарма ўз фаолиятини очиқлади\n01.11.2019 Abror Amanov Sharhlar yo’q\n«Вақф» хайрия жамоат фондига 30 октябрь санасига қадар 164 млрд сўм миқдорида мавблағ келиб тушган. Шундан 122 млрд.дан ортиқ маблағ масжидлар ҳисоб рақамларига, салкам 25,5 млрд сўм маблағ зиёратгоҳлар ҳисоб рақамларига келиб тушган. Фонд раҳбари Искандар Халилов Ислом нури газетасига берган интервьюсида жамғарма фаолиятига доир саволларга ойдинлик киритди.\nУнинг билдиришича, жорий йил 30 октябрь санасига қадар, «Вақф» фонди ҳисоб рақамларига 164 миллиард сўм миқдорида маблағ келиб тушган. Шундан, хайрия ҳисоб рақамига 1 млрд 201 млн сўм, закот ҳисоб рақамига 5,6 млрд сўм, вақф ҳисоб рақамига 758 млн сўм, масжидлар ҳисоб рақамига 122,3 млрд сўм ва зиёратгоҳлар ҳисоб рақамига 25 млрд 464 млн сўм тушган.\nУшбу маблағлар эса, «Вақф хайрия жамоат фондининг даромадларини шакллантириш ва маблағларини, товар моддий бойликларини тақсимлаш Йўриқномаси»га асосан\nқуйидаги харажатлар учун сарфланган:\nТаъкидланишича, Фонд маблағларининг асосий қисми масжидлардаги эҳсон қутилари орқали шакллансада, маблағларнинг аксар қисми яна масжидлар харажатларига йўналтирилади. Хусусан, масжидлардан тушган маблағларнинг 75 фоизи уларга қайта юборилади. 10 фоизи Ўзбекистон мусулмонлари идорасининг ҳудудий вакилларига, 10 фоизи идора фаолиятини ташкил этишга берилади. Фақат 5 фоизи Фонд ихтиёрида қолади. Бироқ, мазкур 5 фоиз ҳисобига 700 дан зиёд даромади кам масжидларнинг имом-хатибларига ойлик маош берилади. Бу 370 млн сўмни ташкил этмоқда.\nҚайд этилишича, 2019 йил 20 сентябрь ҳолатига кўра, Фонднинг махсус ҳисоб рақамларида жами 21 млрд 465 млн сўм миқдорида қолдиқ маблағ мавжуд.\nЮқоригилардан ташқари, 2190 нафар кам таъминланган, ёрдамга муҳтож оилаларга 2 миллиард 584 миллион 587 минг сўмлик моддий ёрдам ҳамда 80 миллион сўмлик 40 дона ногиронлик аравачалари тарқатилган, ижтимоий ёрдамга муҳтож 3 нафар фуқаронинг уйи 8,9 млн сўмлик Фонд маблағлари ва ҳомийларни жалб этган ҳолда қайта таъмирланган.\nТошкент ислом институтида 60 ўринга мўлжалланган дарсхона, ўқув предметлари, таълим дастгоҳлари, ошхона ва ётоқхона учун 190 миллион сўм маблағ сарфланди. Бу ерда таҳсил олаётган тушуми паст бўлган масжидларда хизмат кўрсатувчи 59 нафар имом-хатибларга 190 млн 777 минг сўм миқдорида тўлов-контракт маблағи ўтказиб берилган.\nЖорий йил февраль ойида Сурхондарё вилоятидаги “Боғи Обод”, “Себзор” ва “Эҳтиром” маҳаллаларида истиқомат қилаётган 8 минг нафар аҳоли тоза ичимлик суви билан таъминланди. Бу ишларга жами 70 миллион сўм сарфланди. Қорақалпоғистон Республикаси, Тошкент шаҳри ва вилоятлардаги ижтимоий ҳимояга муҳтож оилаларга Рамазон ойида 157 миллион сўмлик озиқ-овқат маҳсулотлари тарқатилган. Қолаверса, Рамазон ойида 2 миллиард сўм закот ва хайрия маблағлари ҳақдорларга етказилган.\n“Ҳилол-нашр” нашриётида чоп этилган 93 миллион сўмлик 3000 дона Қуръони карим китоблари барча вилоятлардаги жоме масжидларга ҳадя қилинди. Умуман, динийй китобларга 17,7 млн сўм, талаба ўғил-қизлар шартномаларини тўлашга 224,3 млн сўм тўлов-контракт маблағлари тўланган. 30 млн сўмлик 10 дона компьютер жамланмаси, Республика гематология ва қон қуйиш илмий текшириш институтида даволанаётган оқ қон (лейкоз) касаллиги билан касалланган беморларнинг 85 нафарига 137 миллион сўм ёрдам пуллари берилган.\nМаълум қилинишича, эшитиш ва гапиришда нуқсони бор фуқаролар учун барча вилоятларда жума маърузаларини сурдо таржималарини намойиш қилиш лойиҳаси бўйича 70 миллион сўм маблағ ажратилган, Навоий шаҳрида ҳомийлар ёрдамида 7 та никоҳ ва 35 нафар боланинг суннат тўйи ўтказиб берилган. Ёш оилаларга хайрия тариқасида 3 500 000 сўмлик электр-техника жиҳозлари, суннат тўйи ўтказилаётган болаларга эса велосипед ва кийим-кечаклар етказиб берилди.\n2018 – 2019 йиллар давомида зиёратгоҳларни қурилиш-таъмирлаш, ободонлаштириш, коммунал тўловларни тўлаш ва 750 нафарга яқин зиёратгоҳларда меҳнат қилаётган ишчи-хизматчиларнинг иш ҳақлари ва бошқа харажатларга жами 19,8 млрд. сўм маблағ сарфланган. Қашқадарё, Самарқанд, Бухоро, Жиззах ва Наманган вилоятларининг энг олис ва чекка ҳудудларида жойлашган бир неча масжидларнинг бунёд этиш ишларига 1 миллиард сўмдан зиёд маблағ миқдоридаги қурилиш материаллари етказилган.\nЭслатиб ўтамиз, «Вақф» хайрия жамоат фонди Ўзбекистон Республикаси президентининг 2018 йил 16 апрелдаги «Диний-маърифий соҳа фаолиятини тубдан такомиллаштириш чора-тадбирлари тўғрисида»ги ПФ-5416-сон Фармонига мувофиқ ташкил этилган бўлиб, масжидлар ва диний таълим муассасаларининг биноларини қуриш, таъмирлаш, реконструкция қилиш, диний таълим муассасалари профессор-ўқитувчилари, тадқиқотчилари, мутахассислари ва ўқувчи-талабаларини моддий ва ижтимоий қўллаб-қувватлаш, аҳолининг ижтимоий ҳимояга муҳтож қатламлари, шу жумладан, имконияти чекланган шахсларни моддий ва маънавий қўллаб-қувватлаш каби бир қатор ишларни мақсад қилиб қўйган.\n← Бандлик ва меҳнат муносабатлари вазирлигида янги дирекция ташкил этиляпти\nТадбиркорларнинг мурожаатлари эътиборда →\nФуқароларни чув туширган агентликка якуний ҳукм ўқилди! 12 кишига жазо тайинланди


АҚШда 9 ёшли бола 5 кишининг ўлимида айбланмоқда\n17:59 09.10.2019 (Янгиланган 18:02 09.10.2019)\nАҚШда 9 ёшли бола ичида уч нафар ёш болали оила бўлган кўчма уйни ёқиб юборишда айбланмоқда. Ёнғинда 5 киши қурбон бўлган.\nТОШКЕНТ, 9 окт — Sputnik. Иллинойс штатининг 9 ёшли фуқароси 5 кишини ўлдиришда айбланмоқда, деб хабар қилмоқда АҚШнинг Peoria Journal Star прокурор Грег Мингерга асосан.\nХабарда айтилишига кўра, 6 апрель куни уйига яқин жойда жойлашган кўчма уйни ёқиб юборган. Оловда 5 киши қурбон бўлган, улардан 3 нафари вояга етмаганлар бўлган. Ёнаётган кўчма уйдан 2 киши қутулиб қолган.\nЁнғин тунги соат 11да бошланган, ёғоч уй жуда тез ёниб кетган, ўт ўчирувчилар етиб келганда бутун уй олов ичида бўлган.\nПрокурор айтишига қараганда, ёш бола устидан ҳукм чиқариш унинг учун осон бўлмаган.\n– Бу албатта трагедия, лекин айбланувчи ҳам жуда ёш ва у энг оғир жиноятлардан бирида айбланмоқда. Нима бўлганда ҳам унга қамоқ жазоси берилмайди. Унга 5 йиллик синов муддати берилиши мумкин холос”, - дейди прокурор.\n13:08 05.06.2020 (Янгиланган 13:11 05.06.2020)


Ҳинд нашасини уй шароитида етиштиришнинг «инновацион»...\n13.08.2019 18:49 0 2226\nТезкор профилактик тадбирлар натижасида Шайхонтохур туманида яшовчи 45 ёшли Бахром С. хонадонининг балконида гиёҳвандлик воситалари бўлган экин тупини – ҳинд нашасини етиштираётгани маълум бўлди. Жорий йилнинг 8-август куни, тахминан 22.10 да Бахромнинг хонадонини текшириш жараёнида жиноят қидирув ходимлари 10 дона гул тувагида 15 туп наша ўсимлигини аниқлашди. Мазкур факт бўйича Ўзбекистон Республикаси Жиноят кодексининг 270-моддаси («Тақиқланган экинларни етиштириш») билан жиноий иш қўзғатилди.\nЖорий йилнинг 11 август куни тахминан соат 19.05да жиноят иши юзасидан ўтказилган тергов жараёнида Олмазор тумани ИИО ФМБ ходимлари томонидан Олмазор туманида яшовчи 49 ёшли Тохир А. уйининг балконида гул тувакларда 4 туп гиёҳвандлик воситалари бўлган экин – ҳинд нашасини етиштираётгани ҳамда 1,37 грамм «марихуана» сақлаётгани аниқланди. У ҳуқуқ-тартибот органлари вакилларига топширилди. Ушбу факт бўйича Ўзбекистон Республикаси Жиноят кодексининг 276-моддаси («Гиёҳвандлик воситалари, уларнинг аналоглари ёки психотроп моддаларни ўтказиш мақсадини кўзламай қонунга хилоф равишда тайёрлаш, эгаллаш, сақлаш ва бошқа ҳаракатлар») билан жиноят иши қўзғатилди.\nҲуқуқ 04/11, 16:22


Архивы ЛИТВА - tafsilar.info\n10 Avgust 17:30 by Редакция\nЕвропа Комиссияси Литва ва Белоруссия чегарасида ҳимоя қопламали иншоот қурилиши учун пул тўламаслигини эълон қилди. Бу ҳақда сешанба куни ЕК вакили Адалберт Янз Брюсселдаги брифингда айтиб ўтди. «Европа Комиссияси Европа Иттифоқи маблағлари ҳисобидан тўсиқлар ва тўсиқлар қурилишини молиялаштиришни тўғри деб ҳисобламайди. Шунинг учун бу инфратузилма объектини Европа Иттифоқи маблағлари ҳисобидан молиялаштириш керак эмас», — деди\n05 Avgust 21:20 by Редакция\nЛитванинг мамлакатга қочқинлар оқими Минск томонидан қўзғатилгани ҳақидаги баёнотлари муносабати билан, Беларус вакили Европа Иттифоқига чақирилди. Бу ҳақда пайшанба куни Реутерс Европа комиссияси (ЕК) вакилига таяниб хабар берди. Агентлик маълумотларига кўра, бу мигратсион инқирозга норозилик сифатида қилинган, бу Литва расмийларига кўра, Минск Европа Иттифоқи унга қўйган санкцияларига жавобан қўзғатган. «Бу амалиётни тўхтатиш керак, Беларус ноқонуний\n04 Avgust 16:00 by Редакция\nБеларус чегарачилари Литва чегараси яқинида шарқий қиёфада ўлаётган мигрантни топдилар. Хабар қилинишича, у оғир жароҳат олган ва оғир аҳволда. «Биринчи ёрдам пайтида эркак вафот этди», деди Беларусия Давлат чегара қўмитасининг расмий вакили Антон Бичковский. Беларус чегарачилари Литва чегараси яқинида оғир аҳволда шарқий кўринишдаги одамни топдилар, у биринчи ёрдам вақтида вафот этди. Бу ҳақда чоршанба куни\n14 Iyul 16:15 by Редакция\nПолша ташқи ишлар вазири Збигнев Рау Белорусияни ноқонуний мигрантлар учун саёҳат агентлиги деб атади ва санкциялар билан таҳдид қилди. “Бу Белорусия давлати томонидан уюштирилган, дунёнинг турли жойларида самолётга ўтиришдан тортиб Белорусия-Литва чегарасигача транспорт воситаси билан чегарани қаерда ва қачон бўлишини кўрсатувчи сайёҳлик агентлиги вазифасини бажарувчи Белорусия давлати томонидан ташкил этилган соф бизнес. муваффақиятли ўтди., шафқатсиз


ЎзА - Метан “заправка”ларда вазият қачон яхшиланади? — “Ўзтрансгаз” АЖ раҳбарияти вазиятга изоҳ берди\nМетан “заправка”ларда вазият қачон яхшиланади? — “Ўзтрансгаз” АЖ раҳбарияти вазиятга изоҳ берди\nМана, бир ҳафтадирки, автомобилларга газ тўлдириш компрессор шохобчалари (АГТКШ)да узундан-узун навбатлар юзага келмоқда. Оқибатда ҳайдовчилар бир неча соатлаб вақтини метан “заправка”лар олдида ўтказишга мажбур бўлмоқда. Бу эса ҳайдовчи ва йўловчиларнинг ҳақли эътирозларига сабаб бўляпти.\nМуҳокамалар эса ижтимоий тармоқларга кўчиб, бу масала атрофида турли гаплар айланмоқда. Кимдир муаммони магистраль газ қувурларининг эскириб кетгани билан боғласа, бошқаси совуқ тушиши билан газ босимининг пасайиб кетишининг оқибати сифатида баҳоланмоқда. Бу ҳолатни газ нархи оширилиши йўлидаги бир қадам сифатида талқин қилаётганлар ҳам йўқ эмас. Улар эътироз билдирувчиларга 2018 йил декабрь ойидаги ана шундай ҳолатларни эслатиб, шундан сўнг газ баҳоси ошиб кетганини рўкач қилишмоқда.\nХўш, бу каби гап-сўзлар қанчалик асосли? АГТКШ фаолиятидаги узилишларда, турнақатор навбатларга юзага келиши нима сабаб бўлди? Бу вазиятни “Ўзтрансгаз” акциядорлик жамияти раҳбарияти қандай изоҳлайди?\nУшбу саволлар билан “Халқ сўзи” мухбири жамият мутасаддиларига мурожаат қилди.\n“Ўзтрансгаз” АЖдан маълум қилишларича, Ўзбекистон Республикаси Вазирлар Маҳкамасининг 2018 йил 12 январдаги 22-сонли қарори билан тасдиқланган “Табиий газдан фойдаланиш қоидалари”нинг 10-бандида табиий газ етказиб бериш устувор бўлган истеъмолчилар тоифалари белгиланган. Аҳоли, қонун ҳужжатларида белгиланган иссиқлик электр станциялари, шифохона, мактаб ва боғча каби ижтимоий аҳамиятга эга объектлар ана шу тоифага киритилган бўлиб, куз-қиш даврида, биринчи навбатда, уларга табиий газ етказиб берилиши кўзда тутилган. Бошқа кафолатланмаган истеъмолчилар эса табиий газга муқобил ёқилғи турларидан фойдаланишлари керак.\n“Ўзгидромет” хабарига кўра, республика ҳудудида 22-30 ноябрь кунлари об-ҳаво -10°С ÷ -15°С атрофида бўлишини инобатга олиб, юқоридаги меъёрий ҳужжатларга асосан, улгуржи истеъмолчилар билан имзоланган табиий газ етказиб бериш шартномасининг 2.5 ҳамда 2.8-бандларига мувофиқ (ҳаво ҳарорати кескин пасайганлиги сабабли), уларга огоҳлантиришлар берилди”, дейилади бизга тақдим этилган маълумотда.\nШундай экан, аҳоли огоҳлантирилмади? Нега улар бехабар қолишди?\nАммо жамият вакиллари об-ҳавонинг кескин совиши натижасида “Ўзтрансгаз” АЖ расмий сайти, ижтимоий тармоқлардаги саҳифалари орқали аҳоли, ижтимоий соҳа объектлари ҳамда стратегик аҳамиятга эга корхоналарга кеч соат 17.00 дан 22.00 гача максимал даражада табиий газ етказиб бериш мақсадида автомобиль ҳайдовчилари автоуловларига ёнилғи қуйишда ушбу вақт оралиғини инобатга олишларини сўраб хабар берганини айтишмоқда.\nШу билан бирга, қоидаларнинг 58-бандидан келиб чиқиб, Ҳудудий газ таъминоти филиаллари ва “Ўздавнефтгазинспекция” томонидан тузилган (ҳаво совиб кетган пайтларда табиий газ тармоғидан ажратилиши кўзда тутилган) 32253 та кафолатланмаган корхона рўйхати Қорақалпоғистон Республикаси Вазирлар Кенгаши, вилоятлар ва Тошкент шаҳри хокимликлари томонидан тасдиқланганини, бугунги кунда уларни тармоқдан узиш ишлари олиб борилаётганини айтишмоқда.\nКузатишларга қараганда, республика ва халқаро аҳамиятга эга автомобиль йўллари четларидаги АГТКШларнинг аксарияти ишламаяпти. Баъзилари эса кунига ўртача 6-7 соат фаолият кўрсатаётгани маълум бўлмоқда. сабаби билан қизиққанимизда баъзи “заправка”лар ходимлари газ лимити камайтирилганини айтишмоқда. Бироқ “Ўзтрансгаз” АЖ томонидан бу инкор қилинди. Ҳозирги пайтда республикамизда 831 та АГТКШ фаолият кўрсатаётган бўлса, уларга жорий йилнинг октябрь, ноябрь ойлари давомида белгиланган кўрсаткичлар бўйича кунлик ҳажмлар тўлиқ етказиб берилаётган экан.\n“Табиий газ лимити камайтирилмаган. АГТКШнинг тўлиқ ишламаслиги фақат табиий газ билан боғлиқ эмас. Об-ҳаво кескин пасайиб кетган пайтларда аҳолига, ижтимоий соҳа объектларига ва стратегик аҳамиятга эга корхоналарга табиий газ максимал даражада етказиб бериш асосий мақсадимиз. Бундан ташқари, “Ўзнефтгазинспекция”, “Ўзстандарт” агентлиги, МИБ ва Ҳудудий газ таъминоти идоралари вакилларидан иборат ишчи гуруҳлар томонидан ўтказилаётган ўрганиш натижаларига асосан, айрим шохобчаларда меъёрий-ҳуқуқий ҳужжатларга зид равишда фаолият юритиш ҳолатлари аниқланмоқда. Айрим АГТКШда лицензия шартларига мувофиқ иш юритмаганликлари учун камчиликларни бартараф этгунга қадар вақтинча газ етказиб берилиши тўхтатилган ҳолатлар ҳам мавжуд. Уларда аниқланган камчиликлар бартараф этилгач, газ таъминоти қайта тикланмоқда. Ижтимоий тармоқлардаги “Газ етказиб бермаганлиги сабабли АГТКШда турна қатор навбатлар бўлмоқда”, деган фикрлар ўринсиз”, дейди жамият матбуот хизмати ходими.\nМутахассислар яна бир бир ҳолат ҳақида тўхталишимизни сўрашмоқда. Уларнинг айтишича, аҳолига, АГТКШга ҳам табиий газ белгиланган босимда етиб бормаслигига кафолатланмаган истеъмолчилар томонидан максимал даражада табиий газ истеъмол қилиниши, айрим одамлар томонидан қўлбола ёки махсус насослар ёрдамида газ тақсимлаш тизимларидан табиий газни сўриб олиниши тизимдаги гидравлик режимнинг бузилишига олиб келаётган эмиш.\n“Ўзтрансгаз” АЖ бугунги кунда табиий газнинг нархлари ўзгариши юзасидан ҳеч қандай маълумотга эга эмаслигини таъкидлаб, ҳозир кузатилаётган ҳолат вақтинча эканлигини, тез орада барчаси ўз изига тушиб кетишига ваъда бермоқда.\nБиз ҳам ҳаммаси тезда ўз изига тушиб кетишига умидвормиз.\nШу кунларда вазият тақозо қилиб, вилоятларга борадиган бўлсангиз, таксига ўтира кўрманг. Вақтингиз газ “заправка”ларда навбат кутиш билан ўтади. Бунга мана мен кафил.\nТошкент—Термиз автомагистралидаги автомобилларга газ тўлдириш компрессор шохобчалари (АГТКШ)нинг тенг ярми ишламаяпти. Ишлаганлари ҳам нари борса 6-7 соат газ қуяди-да, кейин дарвозаларини тамбалайди. Бу ҳолат 2018 йил декабридаги манзараларни эсга солмоқда. Хотирангиздан кўтарилмаган бўлса, ўшанда шу каби узундан-узун навбатлардан кейин газ нархи оширилганди...\nАйтишларича, АГТКШда узилишлар ўтган ҳафта охирларида бошланган. Сабабини тадбиркордан билишнинг иложи бўлмади. Улар кичкина одамлар эмас-да. Компрессорчилар бўлса лимит тугаб қолаётганини важ қиляпти. Қизиғи, лимит деганлари истеъмол талабидан келиб чиқиб, белгиланмайдими?! Ҳар ҳолда, бизга “Ўзтрансгаз” АЖ масъулларининг ҳар йили 1 сентябрга қадар истеъмолчиларнинг зарурий газ ҳажмлари тўғрисидаги талабномалари йиғилиб, келгуси йил учун лимит “ишлаб чиқиш” ҳақидаги гаплари ёд бўлиб кетган...\nТадбиркорлар тадбирли бўлишаркан. Айрим “заправка”ларда вазиятдан келиб чиқиб, пул қилишнинг янги йўллари ихтиро қилинибди. Масалан, Оқ олтин туманидаги “Gaz Invest Group” МЧЖГа тегишли АГТКШнинг битта калонкаси гўёки ишламайди. Олдига кичик ўт ўчириш баллончаси қўйиб қўйилган. Бу ерда хос йўлакдан келган махсус машиналарга газ қуйилади. Шундай машиналар эгасидан бунинг сирини сўрасам, секин бориб, беш минг қистирсам, вассалом эмиш.


Мушоҳада | Кўнгилдаги масофа\nБугун Муҳаммад Солиҳ олтмиш ёшга тўлди!\nжурналист, “Янги Дунё” саҳифаси муҳаррири.\nБу сана муносабати билан Муҳаммад Солиҳни яхши ва ёмон кўрадиган кишилар ўз билгиларича фикр билдирдилар, саҳифамизда турли муносабатлари ортилган изоҳларни ёзиб қолдирдилар. Билдирилган фикрлар ва қолдирилган изоҳларнинг ҳаммасини ҳам холис ва кўнгилдан чиққан деб бўлмайди албатта. Лекин ўз туйғуларини чин дилдан бу ерга кўчириб ёзган инсонлар ҳам бор, уларнинг самимияти ва ҳақгўйлигига шубҳа қилиб бўлмайди.\nМуҳаммад Солиҳни яхши кўрадиганлар уни шоирлиги учун, сиёсатчилиги учун ва яхши инсонлиги учун яхши кўришар экан.\nМуҳаммад Солиҳни ёмон кўрадиганлар уни шеърларини тушуниб етмаганликлари учун, сиёсатда йўл қўйган хатолари учун ва танқидни кўтара олмайдиган инжиқ феъли, соддалиги, ишонувчанлиги учун ёмон кўришар экан. Läs mer →\nDetta inlägg postades i Мушоҳада den maj 4, 2011 av admin.\nИзоҳларга ёзилган изоҳлар\n“Турклар қандай мусулмон бўлганди?” (3) номли мақола юзасидан фикрлар ва уларга билдирилган муносабат.\nDecember 1st, 2009 at 12:51 pm edit\nЮсуф расулга: Бу маколани куйишдан кузланган максадинг кун сайин ойдин булиб боряпти. Сенга куп инсонлар бу маколани куймасликни яхши гарпириб хам ёмон гапириб хам насихат килишди.лекин бу ишдан тухтамаяпсан. бундан куриниб турибдики сен аник ислом динини ва мусулмонларни ёмон курасан ёки дин душманларини хизмати килаётган одамсан. Сен хакингда Дустназар акани хам Солих акани хам айтган гаплари тугри чикаяпти. Яна сенга насихат бу ишим демократ иши деб узинг узингни алдама. Сен шуни билгинки бу ишинг билан узинга узинг хукум чикаряпсан. Бу ишинг билан чикарятган фитнанг учун ва тухмат билан ёзилган исботсиз маколани чоп этганинг ва таржимада узингдан кушиб чатиб ёзаяттганинг учун охиратда жавоб беришга тайёрлик кургин агар охиратга ишонадиган одам булсанг. Läs mer →\nЁшлар ва кексалар муаммоси\n(“Янгиланаётган дунё” туркумидан).\nБугунги воқеълик бизга нималарни эслатади?\n90 йиллар бошида жамиятда бошланган янгиланиш (миллий уйғоний, демократлаштириш, эркинликлар) жараёни биринчи навбатда ёшлар томонидан қабул қилинган ва ёшлар барча соҳадаги сиёсий курашларнинг биринчи сафларида боришганди. Масалан, бу ўринда мухолифатдаги ҳаракатлар ичида ёшларнинг ўрни алоҳида эътиборга сазовордир.\nЎша пайтда ўрта ёшлардаги демократия ва эркинлик тарафдорлари ёшлардан дастак топишга эришган эдилар. Бутун Ўзбекистон бўйлаб Муҳаммад Солиҳга ва демократик ҳаракатларга хайрихоҳ ёшлар тўлқини вужудга келганди. Минглаб ёшлар Муҳаммад Солиҳ ҳаракатларини қўллаб қувватлашар, уни бир оғиз айтган гапи биз учун қонун эди. Бундан ташқари ёшлар “Эрк” газетасини севиб ўқишар, уларни дунёқарашларини шакллантиришда бу каби газета ва журналларнинг ўрни жуда катта эди. Läs mer →\nDetta inlägg postades i Мушоҳада och märktes Публицистика den maj 2, 2011 av admin.\nИнсон ва Ҳаёт муаммоси\nОдам боласи қачон ва нима мақсадда яратилган? Унинг баҳри муҳитдаги вазифаси нималардан иборат? Бу жавобсиз саволлар неча асрларки онгли инсонларни безовта қилиб келади. Бу борада билдирилган фикрларнинг нисбатан ҳақиқатга яқинлари кўп. Бироқ, уларнинг барчаси ожиз одамларнинг шахсий мулоҳазалари бўлиб қолаверади. Шунга қарамай инсон атроф олам, баҳри муҳит, табиат, жамият ва ўз-ўзи билан муносабатда бўлар экан, бу зиддиятдан ўз моҳиятини излайди, саволларига жавоб қидиради. Аслини олганда инсон ва ҳаётнинг ўзи жавобсиз саволлардан иборат жумбоқдир.\nИнсон ва оламнинг пайдо бўлиши ҳақидаги ривоятлар бир-бири билан ўзаро уйғун келади. Муайян халқлар фалсафаси ва маданиятида бу ҳақда турли афсона, қараш ва тахминлар мавжуд бўлиб, улар мазмунан бир-бирига ўхшаш. Маданиятшунос ва муаррих А. Тойнбенинг эътироф этишича, бизниниг сайёрамизда шу вақтга қадар ўттиз битта цивилизация (тамаддун) бўлган. Уларнинг ўз эйдос, яъни Тангрилари яралган. Läs mer →\nDetta inlägg postades i Мушоҳада den maj 2, 2011 av admin.\n”Янгиланаётган дунё” туркумидан.\nШвециянинг гўзал Тимро шаҳрида яшар эканман, кўпинча бу ердаги одамлар ҳаётига ҳавас билан қарайман. Швециядаги ҳаёт билан мени ватанимдаги одамлар турмуши ўртасида ер билан осмонча фарқ бор. Бу ерда ҳамма нарса изга тушган. У ерда эса ҳамма нарса издан чиққан. Одамлар турмуши, қалби, маънавияти, дунёқараши издан чиққан. Нега?\nОдамларимиз ҳаётнинг зил – замбил юкига бардош бера олмай исён қилишар экан, ҳукумат уларни аёвсиз ўққа тутмоқда. Бу қийинчиликлардан қандай чиқиб кетиш мумкин? Аҳвол шу зайлда давом этаверса, муаммолар ечилмаса охири нима билан тугайди? Шу каби саволлар менга тинчлик бермасди.\nОхирги йилларда содир бўлган воқеалар сабаблари, мени ва бир қанча журналистларни хорижга чиқиб кетишимиз билан боғлиқ воқеалар бирма бир кўз олдимдан ўтади. Läs mer →\nТасаввур қилинг, эрталаб уйқудан уйғондингиз, дастлаб мудроқ босган кўзларингизни уқалаганча нима ҳақда ўйлайсиз? Менимча ҳар бир киши тонг отиши билан рўзғори, оиласи ва муҳими ўзининг ижтимоий аҳволи ҳақида бош қотиради. Муҳими шу: ҳаёти фаровон бўлса, болаларининг қорни оч қолмаса, тирикчилиги бир амаллаб бўлсада ўтиб турса. Одам боласининг ҳаёти қўпол қилиб айтганда ошқозонига боғлаб ташланган. Бу муаммодан ҳеч ким қочиб қутила олмайди. Бу муаммо бироз бўлса-да ҳал бўлгач, у бошқа нарсалар ҳақида ўйлай бошлайди. Булар оддий одамларнинг кундалик машғулоти. Шундай дейману оддий ёки мураккаб одам бормикан бу дунёда деб ўйлаб қоламан. Кимдир мардикорчилик қилиб кун кўради, кимдир давлат ишларида ишлайди, кимдир врач, журналист, ёзувчи ёки олим. Уларнинг ҳаммаси оддий одамларку! Läs mer →


Тошкент вилоятида кийикчиликни ривожлантиришдан мақсад нима? - Халқ сўзи\n18:54 11 Июль 2020 Жамият\nБўстонлиқ тумани «Қоронқўл» қишлоғининг денгиз сатҳидан 1200 метр баландликдаги 98 гектар майдонида ноёб жониворлар боқилмоқда. Қўриқхонада парваришланаётган 45 бош Европа кийиги ва 50 бош асл буғулар подаси яна 10 бошга кўпайди. Янги туғилган кийиклар 19-20 ой оралиғида тирик вазнини тўлиқ тиклайди. Шунда уларнинг ҳар бири 65 килограммдан 180 килограммгача шифобахш гўшт қилиши мумкин. Мутахассисларнинг таъкидлашича, кийик гўшти А, В1, B2, PP, E витаминларга бойлиги билан ажралиб туради. Шу боис, Европа бозорларида аҳолининг ушбу гўштга бўлган талаби йил сайин ортиб бормоқда. Россияда унинг бир килограмми 700 – 1500 рубль, Германияда 14 дан 25 еврогача. АҚШда эса унинг улгуржи нархи 8–12 долларни ташкил этади.\n— Мадриддаги Халқаро кийикчилик уюшмаси анжуманларида кўп бор қатнашганман. Улар Ўзбекистоннинг барча соҳадаги имкониятлари йил сайин кенгайиб бораётганлигини доимо мамнуният билан эътироф этишади, — дейди, биз билан суҳбатда “Corrida Food” оилавий корхонаси раҳбари Бахтиёр Ходжиматов. — Шу боис кийикчиликни йўлга қўйиш борасидаги таклифимизни ижобий баҳолашди. Германия ва Испаниядаги ҳамкорларимиз йилнинг ёз ва қиш фаслида келишиб Тошкент, Наманган, Жиззах вилоятларидаги иқлим ва атроф-муҳит мусаффолигини батафсил ўрганишди. «Қоронқўл» қишлоғининг ушбу ҳудудида ноёб жониворларни боқиб кўпайтиришга етарли асос борлигига тўлиқ ишонч ҳосил қилишгач, бу борадаги ҳамкорлик учун шартнома имзолашди. Бўстонлиқ туман ҳокими ва тегишли соҳа мутахассисларининг саъй-ҳаракати, тадбиркорлик фаолиятимизни қўллаб-қувватлаши натижасида бугунгача 8 километр масофага сув қувурлари ва электр симлари тортиб чиқдик. Озуқа етиштириш юзасидан дастлабки натижаларга эришдик. Хуллас, қўриқхонани ривожлантириш учун бирламчи шароитлар яратилди.\n2019 йили Жаҳон банки линияси орқали, АТ «Алоқабанк»дан 780.000 АҚШ доллари миқдорида кредит олдик. Австрия ва Словениядан харид қилинган кийиклар биздаги иқлимга тезда мослашишди. Совуқсевар жонивор бўлгани туфайли қиш-қировли кунларда жуда яйрашди-да!\nАслида, кийик боқишдан мақсадимиз юртимизда деярли йўқ бўлиб кетаётган бу турдаги жониворлар подасини кўпайтириш. Худо хоҳласа, икки уч йил оралиғида вилоятимиздаги мавжуд ўрмонларга ушбу ноёб жониворларни ёввойи ҳолда кўпайишига шароит яратамиз. Уларнинг маълум бир қисмини табиат қўйнида эркин яшаши учун қўйиб юборамиз.\nШу кеча-кундузда асл буғулардан 6 боши, кичик кийиклардан эса 4 боши болалади. Она кийиклар болаларига жуда меҳрибон ва эҳтиёткор бўлишади. Болаларини имкон қадар қўриқхона ичкарисида, кўздан йироқда сақлашади. Шу туфайли янги меҳмонлар билан ҳали ўзимиз ҳам тўлиқ танишиб улгурмадик. Уларнинг яна бир ноёб хислати инсонларга ишонувчан. Бу бизда шаклланаётган ички туризмни ривожлантиришда ўзига хос аҳамиятга эга. Қизиқувчан кишилар келиб қўриқхонадаги ушбу ноёб жониворлар ҳаётини яқиндан кузатиши мумкин. Келгусида Тошкент давлат аграр университети талабаларнинг назарий билимларини амалда синаши учун ўқув машғулотлари ташкил этиш юзасидан шартнома имзолаш режамиз ҳам бор.\nЯнги лойиҳаларимиз бўйича қўриқхонамизда лама, алпака, фазан сингари ноёб жониворлар турини кўпайтиришни ҳам йўлга қўймоқчимиз. Бу ҳозирча бизнес сиримиз эди, сизга очиқлаб қўйдим! Уларга озуқа етиштириш учун Паркент туманидан олинган ер майдонларини кенгайтириш устида изланяпмиз. Табиийки, имкониятларимиз кенгайиши билан бир қаторда маҳаллий ёшлар учун янги иш ўринлари очилади. Хуллас, бажариладиган юмушлар жуда кўп, фурсат эса оз...\nТадбиркор Бахтиёр Ходжиматов таъкидлаганидек, қўриқхонада парваришланаётган кийиклар ҳар тарафлама кони фойда. Йирик шохли чорва моллари, қўй-қўзилар яйловларда 25-30 хил гиёҳлар билан озуқланса, кийиклар икки юз хил ўт-ўланларни ейишади. Бу улар гўшти ва ёғининг доривор малҳамга айланишига асос бўлади. Масалан, фармацевтика саноатида кийик шохидан камёб дорилар тайёрланади. Абу Али ибн Синонинг тиб илмида ҳам уларнинг шохи инсон танасини ёшартириш хусусиятига эгалиги билан бир қаторда, таркибида турли хил касалликлар учун малҳам яширинганлиги айтилади.\nОлтой ўлкасидаги буғучилик хўжаликларида йилнинг апрель-июнь ойларида подалар шохи қирқилиб янгиланади. Йиғилган хом ашё эсафармацевтика саноатига топширилади. Қолаверса, Европа давлатларида бўғилар подасини кўпайтириш чорвачилик соҳасининг муҳим йўналиши сифатида қадрланади. Ажабмас тез орада Ўрта Осиё давлатларида ягона бўлган Бўстонлиқдаги ушбу қўриқхонада Бахтиёр Ходжиматовнинг катта бизнеси юксак самара берса!


ҲАҚИҚАТ АЧЧИҚ БЎЛАДИ, - Ўзбекистон овози газетаси\nлекин камчиликларимизни тузатишга хизмат қилади\nФазлиддин ТЕМИРОВ, ЎзХДП Навоий вилоят кенгаши раиси вазифасини бажарувчи:\n— Бугун партия ташкилотлари ва депутатлик бирлашмалари фаолиятининг аҳамияти ҳақида узундан-узоқ гапириш шарт эмас. Уларнинг жамият ҳаётида тутган ўрни кундек равшан. Ҳамма гап биз ўз вазифамизни қанчалик даражада бажаришимизга, одамлар ишончини оқлашимизга боғлиқ.\nНавоий вилоятида 11 Жамоатчилик қабулхонасига 2017 йилда фуқаролардан турли мазмундаги 530 га яқин мурожаат бўлди. Уларнинг катта қисми коммунал соҳа, ишга жойлашиш ва моддий ёрдам олиш масалалари билан боғлиқ.\nМурожаатларни ижобий ҳал этиш мақсадида жойлардаги партиямиз гуруҳлари билан иш олиб борилди. Биргина январь ойи давомида халқ депутатлари вилоят, туман ва шаҳар Кенгашларидаги Ўзбекистон ХДП гуруҳи аъзолари томонидан турли масалалар бўйича маҳаллий ҳокимликлар, корхона, ташкилот ва муассасаларнинг мансабдор шахсларига 82 депутатлик сўровлари юборилган. Бу жараёнларда айрим депутатларимиз фаоллик кўрсатмоқда. Хусусан, Навоий шаҳар Кенгаши депутати Ж.Жўраев «Янгиобод» маҳалла аҳолиси билан учрашув ташкил қилиб, 19 фуқаро, Навбаҳор туман Кенгаши депутати Феруза Раҳимова 10 фуқаро, Томди туман Кенгаши депутати Нурсулу Карнеева 7 нафар фуқаронинг мурожаатларини ўрганиб, уларнинг ечими бўйича ижобий ишларни амалга оширган. Натижада Навбаҳор тумани «Янгиобод» маҳалласида замонавий бекат қурилишига, Қизилтепа туманида йўллар асфальт қилинишига эришилди. Бундай мисоллар оз эмас.\nШунингдек, ўтган йили электорат манфаатлари билан боғлиқ 19 масала сессиялар муҳокамасига киритилиб, тегишли қарорлар қабул қилинди.\nЛекин Учқудуқ туманида бирон бир масала сессия кун тартибига киритилмади. Бунинг сабаби нимада? Депутатлар ваколатларидан самарали фойдалана олмаяптими ёки ҳудудда ҳаммаёқ тинчми? Аслида туманда ечимини кутаётган масалалар етарли. Масалан, вилоят марказидан қарийб 300 километр олисда жойлашган мазкур ҳудудда бандлик, коммунал соҳага оид муаммолар бор. Бундан ташқари, тиббиёт ва таълим соҳасида олий маълумотли кадрларга талаб юқори. Олис чўл ҳудудларида яшовчи фуқароларнинг турмуш шароити ҳам талаб даражасида эмас.\nНима, депутатлар бу камчиликларни билмайдими? Улар ўзи яшаб турган ҳудуднинг ижтимоий-иқтисодий ривожланишига ҳисса қўшиш истагини қачон билдиради? Афсуски, юқоридан бориб иш битирилишига ўрганиб қолганлар ҳамон топшириқ келишини кутиб ўтирганга ўхшайди...\nПрезидентимиз сиёсий партиялар, парламент, халқ депутатлари вилоят, туман ва шаҳар кенгашлари вакиллари билан бўлган учрашувда олдимизда турган муҳим вазифаларга алоҳида тўхталиб ўтган эди. Айниқса, «депутат сўрови — халқ сўрови», деган тамойилнинг ҳаётимизга кириб келгани мутасаддиларнинг депутатлик сўровига масъулиятини оширди.\nТўғри, авваллари депутатлик сўровига ўз вақтида жавоб ололмасдик. Бу эса муаммонинг ижобий ҳал этилишига тўсқинлик қиларди. Бугун бу борада ўзгаришлар сезиляпти. Аммо қарс икки қўлдан чиқади, дейилганидек айрим мутасаддилар сингари депутатлик сўровининг аҳамиятини яхши англамаган депутатларимиз ҳамон учраб турибди. Баъзи халқ депутатлари йил давомида бирор ташкилот ёки идорага бир марта ҳам депутатлик сўрови юбормаган. Наҳотки, ана шундай депутатларимиз ишлаётган жойларда ҳамма нарса рисоладагидек бўлса?.. Айрим депутатларимиз ҳаттоки ўзи фаолият кўрсатаётган корхона ёки ташкилот ходимларининг манфаатини ҳимоя қилишга ҳам журъат тополмаяпти, деган хулосага келиш мумкин.\nМисол учун, Томди туман Кенгашидаги партия гуруҳимиз аъзоси Нуркен Қараханов «Тоза ҳудуд» давлат унитар корхонаси раҳбари. Маълум бўлишича, корхонада автомашиналарнинг етишмаслиги, чиқиндиларнинг ўз вақтида олиб кетилмаслиги билан боғлиқ муаммолар талайгина. Туманда манзарали ва мевали дарахтлар ўтқазиш, ҳудудни ободонлаштириш борасида ҳам ечимини кутаётган масалалар оз эмас. Шулар ҳақида аввало депутат ўйлаб, ташаббус кўрсатса, бошқаларга ўрнак бўлса, нур устига нур бўлар эди.\nЯна бир мисол. Учқудуқ туман Кенгаши депутати Толиб Файзиев Шимолий кон бошқармаси геотехнология кони 9-сон касаба уюшма қўмитаси раиси вазифасида ишлаб келмоқда. Ишчиларнинг ижтимоий ҳимоясига масъул бўлган депутатимиз бу борада кўзга кўринарли саъй-ҳаракат қилмаган. Ваҳоланки, у ерда ходимларни арзон уй-жой билан таъминлаш, узоқ масофадан қатновчилар учун транспорт ташкил этиш билан боғлиқ масалалар жуда долзарб.\nБугун айрим депутатларнинг ишига назар ташладик. Бу билан кимнидир обрўсизлантириш фикридан мутлақо йироқмиз. Фақатгина ҳар бир одам ўз ишини виждонан, ҳалол бажарса, мақсадга мувофиқ бўлар эди. Камчиликларни бир-биримизга айтишни, танқидни тўғри қабул қилишни ўрганишимиз керак. Акс ҳолда, ишимизда ўзгариш бўлмайди.


ТЕМИР ЙЎЛ ШОХОБЧАСИНИ ҲИСОБГА ОЛГАН ҲОЛДА ЯГОНА СОЛИҚ ТЎЛОВИНИНГ ЭНГ КАМ МИҚДОРИ ҚАНЧА? - Darakchi\nТЕМИР ЙЎЛ ШОХОБЧАСИНИ ҲИСОБГА ОЛГАН ҲОЛДА ЯГОНА СОЛИҚ ТЎЛОВИНИНГ ЭНГ КАМ МИҚДОРИ ҚАНЧА?\nСАВОЛ-ЖАВОБ 09.12.2017, 12:12\n— Ягона солиқ тўлови тўловчиси бўлган корхонамиз темир йўл шохобча йўллари мавжуд ҳудудни харид қилди. Тушунтириш берсангиз, темир йўл шохобча йўлининг майдони ягона солиқ тўловининг энг кам миқдорини ҳисоблаб чиқаришда ҳисобга олинадими ёки ушбу майдон Ўзбекистон Республикаси Солиқ кодексининг 282-моддаси иккинчи қисми 11-бандига мувофиқ солиқ солишдан озод этиладими?\n— Хўжалик юритувчи субектлар томонидан ягона солиқ тўловининг энг кам миқдори киритилиши муносабати билан ягона солиқ тўловини ҳисоблаб чиқариш ва тўлаш тартиби Ягона солиқ тўловининг энг кам миқдори киритилиши муносабати билан ягона солиқ тўловини ҳисоблаб чиқариш ва тўлаш тартиби тўғрисидаги низом билан (рўйхат рақами 2203, 2011 йил 3 март, кейинги ўринларда – Низом)белгиланган.\n• Ўзбекистон Республикаси Солиқ кодексининг 280-моддаси иккинчи қисмига мувофиқ, солиқ солиш обекти сифатида қаралмайдиган ер участкалари;


Бу йилги ҳаж зиёратида 2 миллиондан ортиқ мусулмон қатнашмоқда\nҲаж зиёрати диний амалиёт бўлишига қарамасдан, Саудия Арабистони ҳукуматини ўзи учун душман, деб билган Исломчи жанггарилар ҳаж пайтида зўравонликлар уюштириши мумкин, деган хавотирлар бор. Ҳаж пайтида ҳеч қачон террорчи ҳаракатлар амалга оширилмаган бўлса-да оҳирги йилларда Саудия Арабистонида Ал-Қайдага алоқадор гуруҳларга қарши кураш олиб борилмоқда. Мамлакатда 2003 йилнинг май ойидан бери 100дан ортиқ одам, асосан чет эл фуқаролари, террор ҳаракатларнинг қурбонига айланди. Бу йилги ҳаж зиёратига Саудия ҳукумати 50 мингга яқин хавфсизлик ходимини жалб этган, улардан 10 минг нафари тўғридан-тўғри хавфсизлик масалалри билан шуғулланади.\nҲаж зиёратига отланган бир гуруҳ ҳамюртларимиз, сафар олдидан террор хавфидан чўчимасликлари, аниқроғи бундай хавф уларни умуман хавотирга солмаслиги ҳақида айтган эдилар.\nШу билан бирга Шайх Муҳаммад Юсуф Муҳаммад Содиқ ҳазратлари ҳар бир мусулмон агар ҳаж сафари пайтида вафот этадиган бўлса, унга кейинги ҳаётда мукофотлар берилжагига ишонишини айтади.\n“Ваъдалар катта. Ким ҳаж кийимида, ҳаж амалларини бажараётганда вафот этадиган бўлса, ўша кийимда, ўша ҳолатда қиёматда қайта тирилади, деган ваъдалар бор. Пайғамбаримиз Алайҳисалоту Вассаламнинг даврларида бир ҳожи туядан йиқилиб, бўйни синиб ўлиб қолган. Пайғамбаримиз Алайҳисалоту Вассалам ўша ҳожининг яқинларига ана шу гапларни айтганлар”.\nЗиёратчиларни террор хавфи хавотирга солмаслигининг яна бир сабаби ҳаж зиёрати даври Ер юзида энг муқаддас давр ҳисобланиши, дейди шайх. Унинг айтишича, бу даврда ҳар қандай зўравонлик тақиқланган ва ҳеч қандай Исломчи экстремист гуруҳлар Оллоҳнинг меҳмонлари ҳисобланган зиёратчиларга таҳдид солишга журъат қила олмайди.\n“Бу вақтда бирор кисмага зарар етказиш Исломий тушунчада мутлақо йўқ. Шунинг учун мусулмонларнинг ичида, қанчалик йўлдан адашган бўлса ҳам, қанчалик куч ишлатишни ўзига шиор қилиб олган бўлса ҳам бирор оқим ёки тўп ҳожиларга нисбатан суиқасд қилиш ёки террор амалларини оширишни ҳозиргача ўзига раво кўргани йўқ”.\nСаудия Арабистонида инглиз тилида чиқадиган “Араб Нюз” газетасининг бош муҳаррири Ҳалид Ал-Майина мусулмонларнинг ўзлари ҳам ҳаж вақтида ҳеч қандай зўравонликка йўл қўймаслигини айтади.\n“Террорчилар ўз ҳаракатини яна бир сабабга кўра амалга ошира олмайди. Одамлар бунга тоқат қилиб турмайди ва уларни қўллаб-қувватлаётганлар ҳам улардан юз ўгиради. Зиёратчилар бутун дунёдан келмоқда. Бу вақт – тинчлик ва ибодат вақти. Ибодат жойида ким ғайриинсоний ёки тероррор ҳарактини оширишга журъат этади?”\nБироқ, Саудия Арабистони ҳукумати қаттиқ хавфсизлик чораларини кўрди. Жиддадаги Қирол Абдул Азиз номидаги аэропортда кўз қорачиғи ва қўл изларини текширувчи ускуналар ўрнатилди. Бу йилги ҳаж зиёратини адо этгани икки ярим миллион зиёратчиларнинг 80 фоизи айни шу аэропот орқали борган. Бундан ташқари, Саудия ҳукуматининг Ал-Қайда такшилоти хожилар орасида янги аъзоларни ёллаши мумкин, деган хавотирлар туфайли шубҳали шахсларни аниқловчи янги технологиялар ҳам ишлаб чиқилди.\nЛекин Британиядаги Ҳизбут Таҳрир ташкилотининг миллий ижроия қўмитаси аъзоси Козим Ҳўжанинг Озодлик радиосига айтишича, Саудия ҳукуматининг хавфсизлик чораларини оширишига яна бир сабаб ҳаж зиёрати даврида сиёсий мунозаралар бўлишини назорат қилиш истагидир.\n“Ишончим комилки, мусулмон жамиятларида қўрқув уйғотиш ҳамда Исломий мунозараларни жиддий назорат қилишга уринишлар бўлмоқда. Чунки бу ҳукуматларнинг кўпчилигини жисмоний хавфдан кўра, интеллектуал, маънавий хавф кўпроқ хавотирга солмоқда. Бу хавф эса дунёнинг турли бурчакларидан келган мусулмонларнинг ўзаро мулоқот қила олишлари имконида кўрилмоқда”.\n“Араб Нюз” газетасининг бош муҳаррири Ҳалид Ал-Майина ҳам Саудия Арабистони ҳукумати ҳаж пайтида ҳар қандай сиёсий мунозарага йўл қўймаслик истагида эканини айтади. Чунки, дейду у, ҳаж зиёрати диний амалиёт, сиёсий фикр билдириш жойи эмас.\n“Бир нарсани ёдда тутмоқ лозим. Саудияликлар ҳаж пайтида сиёсий мунозара ёки сиёсий намойишларга йўл қўймайди. Зиёратчи учун бу тинчлик ва ибодат вақтидир”.


Февраль 2020 — WWW.FOZK.UZ\nФАРҒОНА ИХТИСОСЛАШТИРИЛГАН ОЛИМПИЯ ЗАХИРАЛАРИ МАКТАБ-ИНТЕРНАТИДА НАВОИЙ ИЖОДИДАН НАМУНАЛАР.\nФАРҒОНА ИХТИСОСЛАШТИРИЛГАН ОЛИМПИЯ ЗАХИРАЛАРИ МАКТАБ-ИНТЕРНАТИДА МАТЕМАТИКА ВА ИНФОРМАТИКА ФАН ОЙЛИГИ ДОИРАСИДА БУЮК МАТЕМАТИК ОЛИМЛАР ХАҚИДА МАЪЛУМОТЛАР ВА КЎРГАЗМАЛИ ЧИҚИШЛАР.\nФАРҒОНА ИХТИСОСЛАШТИРИЛГАН ОЛИМПИЯ ЗАХИРАЛАРИ МАКТАБ-ИНТЕРНАТИДА МАТЕМАТИКА ФАНИ ЎҚИТУВЧИСИ Қ. ЎРИНОВАНИНГ ОЧИҚ ЎҚУВ МАШҒУЛОТИДАН ЛАВХАЛАР.\nФАРҒОНА ИХТИСОСЛАШТИРИЛГАН ОЛИМПИЯ ЗАХИРАЛАРИ МАКТАБ-ИНТЕРНАТИДА 11-ФЕВРАЛ КУНИ ЎТКАЗИЛГАН ДАВРА СУХБАТИДАН ЛАВХАЛАР.\nФАРҒОНА ИХТИСОСЛАШТИРИЛГАН ОЛИМПИЯ ЗАХИРАЛАРИ МАКТАБ-ИНТЕРНАТИДА 28-ЯНВАР КУНИ 7-СИНФЛАР ЎРТАСИДА ТАРИХ ФАНИ ЎҚИТУВЧИСИ НИЛУФАР АХМАДАЛИЕВА ТОМОНИДАН ЎТКАЗИЛГАН «ЗАКОВАТ» ИНТЕЛЛЕКТУАЛ ЎЙИНИДАН ЛАВХАЛАР.


Давлатлар нега урушадилар? « Ўзбекистон Халқ Ҳаракати\nДавлатлар нега урушадилар?\n13 June 2013 - 13:09\nДавлат нима деган саволнинг аниқ жавоби йўқлиги маълум. Давлат тушунчаси нисбий тушунча бўлишига қарамай, y аниқ куч қудрат, айтиш мумкинки, бир даҳшатли жонивор сифатида ўртага чиқиши ҳам мумкин. Эски вақтларда давлатлардан кўра динлар, миллатлар ва қавмлар машҳур бўлганлар. Бизнинг замонамизда эса давлатлар машҳур ва таъсирчан кучга эгалар…\nҲозирги вақтда давлат манфаат маъносини олган десак хато қилмаган бўламиз. Моддий ва ғоявий манфаатлар давлатларни ҳаракатга келтирган асосий кучлар ҳисобланади. Машҳур сўзга кўра қирқ дарвеш бир кўрпага ўраниб ухлай олиши мумкин, аммо икки подишоҳ дунёга сиғмайди…Худди шундай бугунги кунда 200 га яқин давлат дунёга сиғмай, ўзаро низо ва жанжалларга шўнғиб кетганликлари бир ҳақиқатдир.\nБаъзи инсонлар ўз териларига сиғмайдиган даражада семиришни яхши кўрадиганларидек , баъзи давлатлар ҳам ўз ҳудудларига сиғмайдиган даражада кучли бўлишни яхши кўрадилар. Шунинг учун баъзи давлатларнинг ўзлари дунёнинг бир бурчагида, манфаатлари эса иккинчи бурчагида бўлади.\nДунё шундай қурилганки, унинг марказида асосий моддий ва маънавий бойликлар ўрин олган. Сўнгги асрда инсониятнинг тараққиёти табиий бойликлар ва уларни ўзлаштиришга бевосита алоқадор бўлди. Автомобиль саноати ва машинасозликка асосланган ҳарбий саноат кўз кўриб, қулоқ эшитмаган даражада ривожланди. Бу эса дунё сиёсатининг шаклланишида, тўғрироғи дунёнинг катта давлатлар тарафидан бўлиб олинишида асосий ролни ўйнади…\nБу кунларда дунёнинг энг қудратли 8 давлатининг Лондонда навбатдаги анжумани бўлиб ўтади. Худди шунингдек, дунёнинг энг тараққий қилган 20 давлати ҳам вақти вақти билан ўз йиғилишларини ўтказадилар. Дунё давлатлари бошқа йирик ташкилотларга ҳам бирлашганлар: Европа Иттифоқи бугун мана шундай давлатлар бирлашувининг энг ёрқин мисолидир…\nСўнги 3 асрда инсоният тараққиётида моддапарастлик ва унга асосланган турли ғоялар ва тушунчалар устунлик қилди. Натижада 19 ва 20 асрда дунё миқёсида жаҳон урушлари номи берилган ва миллионларча инсонларнинг ўлими билан якунланган даҳшатли урушлар содир бўлди. 21 асрнинг бошларига келиб, яъни ҳозирги кунда моддий дунёқараш аста секинлик билан ўз ўрнини ақидавий, яъни инсоният учун янгилик бўлмаган диний дунёқарашларга ўз ўрнини бўшатиб бера бошлади. Бундан “жони (жаҳли) чиққан” давлатлар яна қиличларини қинидан чиқардилар. Шу тарзда 20 асрнинг иккинчи ярмида ҳукмрон сурган “совуқ уруш” иссиқ урушларга айланиб кетди…\nАфғонистон ва Ироқни ғарбликларнинг ишғоли натижасида миллионларча кишилар ўлдирдилар. АҚШнинг собиқ президенти ўғил Буш бу урушларни янги салб юришлари, дея атаганди. Англия собиқ Бош Вазири Тони Блайр эса ўз давлатИнинг Ироқни ишғол қилишда қатнашишига сабаб қилиб диний ҳисларини кўрсатганди.\nДемак, давлатлар бир маънода инсонлар ва уларнинг ташкилотлари у ёки бу сабаб билан юзларига таққан маскаларга ўхшайди. Чунки давлат манфаати дейилганда аслида инсонлар жамоаларининг, яъни миллатлар ва қавмларнинг миллий, эътиқодий ва моддий манфаатларининг мажмуаси тушунилади. Давлатлар манфаатлари ушбу манфаатлар устига кийдирилган ёки тақилган маскалардир. Бу маскаларни давлатларни бошқараётганлар ўзлари истаган рангларга бўяшлари ва бу билан аслида чиркин бўлган юзларини, бир биридан чиройлироқ қилиб кўрсатишга уринишлари мумкин. Яъни, баъзи сиёсатчилар ўзлари, халқлари ёки давлатлари номидан гапириб, ҳаммани инсон ҳуқуқларини ҳурмат қилишга, дунёда адолатни ўрнатишга, табиатни муҳофаза қилишга, халқаро ҳуқуқларга амал қилишга чақиришлари мумкин. Бу чақириқлар давлатлар таққан маскалардан жуда оҳанграбо жаранглайди. Баъзилар бундай чақириқ ва баёнотларга лаққа тушишлари ҳам мумкин. Масаланинг муҳим томони давлатларнинг юзларидаги бу “маскаларни” тушуриб, уларнинг ҳақиқий башараларини очиб ташлаш унчалик қулай бўлмаган бир иш эканлигидир. Шу тарзда дунёда ким золиму ким олимлигини пайқаб олиш қийинлашиб бораверади. Эътибор берилса давлатнинг ўзи мавҳум нарса, бунинг устига унинг юзига “маска” ўраладиган бўлса, ҳақиқатни тушуниб етиш нақадар қийинлиги ўз ўзидан маълум бўлади…\nБугун давлатлар худди кўча безорилари (хулиганлари) каби ўзаро урушларни давом эттирмоқдалар. Бу урушлар ғоявий (ақидавий) кураш, моддий манфаатларни кўпроқ қўлга киритиш, бу йўлда бир бирларига сиёсий ва иқтисодиий зарбалар бериш, бир бирларини учинчи давлатларга қарши гиж гижлаш, аҳдларига хиёнат қилиш, турли фитналар чиқариш, истиҳборат (разведка) урушлари, ҳужум қилиш билан қўрқитиш ва шунга ўхшаш шаклларда давом этмоқда.\nДунё кўчаларининг “безориларига” айланган бу давлатларни инсофга чақирадиганлар ҳам албатта йўқ эмас. Юзларига турли туман “маскалар” таққан ушбу “безорларнинг” таъзирини бериб қўйишни истайдиганлар ҳам албатта йўқ эмас. Демак, ҳозирги кунда жиловланиши мумкин эмасдек кўринаётган жанжалкаш давлатларнинг бир кун келиб юзларидан маскалари туширилади. Инсоният шу тарзда ўзини оловли урушларга бошлаган бадбахт башараларни таниб олади. Чунки ҳаёт доимо ҳақ ботил, адолат ва зулмнинг курашидан иборат бўлган. Ниҳоий ғалаба эса ҳақ ва адолатнинг ғалабаси эканлигига асло шубҳа қилмаслигимиз керак…


Инфляцияни таргетлаш иқтисодиёт ўсишининг тормозланиши сифатида - Anhor\nAnhor Все посты Инфляцияни таргетлаш иқтисодиёт ўсишининг тормозланиши сифатида\nУшбу материал “Кичик бизнес: Ўзбекистон банклари учун манфаатли бўлмаган мижоз” мақоласидаги мавзуни давом эттиради.\nЎзбекистон ҳукумати бу йил инфляция даражасини 10 фоизгача, кейинги икки йил давомида эса 5 фоизгача пасайтириш ниятида. “Агар барқарорлик бўлмаса, биз иқтисодий ўсиш бўйича мақсадларимизга эриша олмаймиз”, – дея таъкидлаганди Ўзбекистон президенти тадбиркорлар билан учрашувда. У иқтисодийнинг бир нечта муҳим мақсадларини белгилаб берди.\nЎзЛиДеПнинг X съездидаги нутқида мамлакат президенти иқтисодий ривожланишнинг иккита муҳим мақсади сифатида қуйидагиларни белгилади:\n– яқин беш йил ичида аҳоли боши сонига ЯИМ 1,6 бараварга оширилади ва 2030 йилга келиб аҳоли бошига даромад 4000 доллардан зиёдга оширилади, бунда мамлакат “ўртачадан юқори” даромадга эга мамлакатлардан бирига айланади;\n– 2023 йил охиригача инфляция даражаси 5 фоизга туширилади. Давлат бюджети тақчиллиги ялпи ички маҳсулотга нисбатан 2,5 фоиздан ошмаслиги таъминланади.\nҲозирги бозор моҳиятини ҳисобга олган ҳолда, ўсиш драйвери сифатида чиқиши мумкин бўлган яна бир жуда муҳим вазифани белгилаш мумкин – бу “рақамли иқтисодиёт миқдорини камида 2,5 бараварга – 4 млрд АҚШ долларигача ошириш”. Бунда “ҳар бир уй ва ижтимоий муассаса имконли нархларда юқори тезликдаги Интернетга уланади, автомагистраллар 100% мобил алоқа ва Интернет билан қамраб олинади. Халқаро магистрал Интернет тезлиги беш баравар ошади, ҳудудлараро тармоқлар тезлиги саккиз бараварга ошади”.\nКелажак беш йил давомида мамлакатнинг иқтисодий ўсиш манбалари ва механизмларига аниқлик киритиш, кўзланган чораларнинг қўйилган вазифаларнинг ҳал қилинишига мувофиқлигига аниқлик киритиш қолади, холос.\nДавлат органлари ва Марказий банкнинг баёнотлари\nОлдин айтилганидай, 2021 йилда Ўзбекистон ЯИМ 60 млрд АҚШ доллари даражасида бўлиши кутилмоқда, бу 35 млн кишилик аҳоли боши сонига 1714 АҚШ долларини ташкил қилади.\nБу ерда Ўзбекистон аҳолиси сони бўйича барча рақамлар тахминий бўлиб, 2023 йилда ўтказилиши кўзда тутилган аҳолини рўйхатга олиш асосида тасдиқлашни талаб қилишини таъкидлаш жоиз.\nМавжуд рақамлар 1989 йилда охирги бор ўтказилган Бутуниттифоқ аҳолини рўйхатга олиш натижаларига асосланган, унга фақат 22 йил давомида ФҲДЁ органларининг маълумотлари асосида тузатишлар киритилган, холос. Бу статистика одамларнинг механик миграцияси ҳолатларини ҳисобга олмайди (Ўзбекистонда фуқароликсиз доимий яшайдиган шахслар, вақтинчалик яшаётган, аммо мамлакатда қолиш нияти қатъий бўлган шахслар, доимий яшаш учун мамлакатдан чиқиб кетган шахслар, бир неча йилдан бери Ўзбекистонда яшамаётган ва тақдири номаълум бўлган шахслар ва ҳ.к.).\nАҳоли сонининг ўртача йиллик ўсиши 1,5% бўлганида, 2026 йилгача ЯИМнинг аҳоли сони бошига 1,6 баравар ошиши, агар аҳоли сони 37,7 млн кишига етса, мамлакат ЯИМнинг 104 млрд АҚШ долларигача ошишини кўзда тутади. Бу ваъда қилинган кўрсаткичларга эришиш учун Ўзбекистон иқтисодиёти ҳар йили 10-11% дан ортиқ миқдорда ўсиши кераклигини билдиради.\nҲисоб-китоблар ва асослар тақдим этилмаган\nБироқ бу кўрсаткичларга эришишни асослаши мумкин бўлган ҳисоб-китоблар ҳозирча жамоатчиликка тақдим этилмаган. Шунингдек иқтисодиёт ривожланишининг экстенсив усулларидан ҳам воз кечилмаган, аксинча, халқаро капитал бозорида улкан маблағларни қарз олиш истаги билдирилган (йилига камида 5 млрд АҚШ доллари). Халқ хўжалиги учун кучли туртки бўлиши, иш ўринларини яратиши, жаҳон меҳнатни тақсимлаш бозорида иқтисодиётнинг рақобатбардошлилигини яхшилаши мумкин бўлган лойиҳалар тақдим этилмаган.\nМамлакатнинг жорий ички эҳтиёжлари учун табиий газнинг яққол тотал танқислиги юзага келган ва Туркманистондан газ импорт қилиш одатга айланган бир вақтда “табиий газни қайта ишлаш даражасини 8% дан 20% гача ошириш” режасининг рўёбга чиқишига ишониш қийин. Айрим экспертларнинг таъкидлашича, Туркманистон газини импорт қилишда Россия компаниялари воситачи сифатида чиқмоқда экан.\nҲатто қайта ишлаш йўлга қўйилди деб тахмин қилинганида ҳам, маҳсулотни сотиш бозорлари ва унинг рақобатбардошлик масаласи юзага келади. Ўзбекистон MTО (methanol to olefin) лойиҳалари дуч келган муаммоларга тўқнаш келиши мумкин, ўшанда якуний маҳсулот нархи жаҳон нархларидан бир неча баравар қиммат бўлиб чиққанди.\nАгар бундан ички саноат ва маиший истеъмол азият чекадиган бўлса, тадбиркорлар самарали ишлай олмайди ва ЯИМ бўйича ўз қисмини ишлаб чиқара олмайди, аммо жарангдор шиорлар ортида бу ҳақда унутишган кўринади.\nЭнергетика ресурсларининг улгуржи бозорини шакллантириш зарурати ҳам шубҳа туғдирмоқда, чунки уларни ишлаб чиқариш, транспортировка қилиш ва истеъмолчиларга сотишга монополия мавжуд. Агар охир-оқибатда бу “ғоялар” монополиялаштирилган қудратли тузилманинг яратилишига олиб келса, унда энергетика ресурсларининг бозори “монополист корхоналар томонидан ўрнатиладиган нархлар бўйича тўлов қобилиятига эга талаб” даражасигача торайиши мумкин. Бу шубҳасиз барча иқтисодиёт тармоқларининг стагнациясига ва деградациясига олиб келади.\nУшбу саволларга жавобсиз йирик инвестицион лойиҳаларнинг ҳаммаси муайян шахслар гуруҳи томонидан улкан давоат маблағларининг ўзлаштирилиш каналларига айланиши мумкин.\nИккинчи муҳим “мақсад” – 2023 йилда инфляция даражасини 5% гача етказиш масаласига тўхталадиган бўлсак, биз молиявий барқарорлик индикаторларидан бирини иқтисодий ривожланиш мақсади сифатида қўяётган дунёдаги ягона мамлакат бўлсак керак.\nМарказий банк: номувофиқликни мувофиқлаштириш\nФуқаролар Ўзбекистон Марказий банки ҳаракатларининг мантиғини тушуниши муҳим. Эҳтимол, банкнинг ўзи ҳам айнан қарз маблағларининг мамлакат иқтисодиётига қилинаётган улкан “қуйилмалари” иқтисодиётни ушлаб турганини ва охирги 5 йил ичида унинг драйвери бўлиб хизмат қилаётганини тушунаётгандир. Бироқ, бунда давлат харажатлари (шу жумладан, инвестицион), бюджет танқислиги ҳам ошмоқда, айирбошлаш курси эса барқарор бўлиб, инфляция аста-секин пасаймоқда. Бундай турли йўналтирилган кўрсаткичлар қандай қилиб бирлаштирилиши ва бу ерда нима яширилгани, тушунарсиз.\nКузатувлар шуни кўрсатмоқдаки, Ўзбекистон МБ инфляцияни қисқартириш ва барқарор айирбошлаш курсини ушлаб туришнинг фақат битта усулини билади – бу иқтисодиёт, шу жумладан хуфия, норасмий иқтисодиётнинг ўсиш кўлами қандай бўлишидан қатъий назар, тор пул массасининг абсолют миқдорини (иқтисодиётнинг ҳақиқий айланмасидаги пуллар – М1 агрегати) бир хил даражада иложи борича узоқроқ ушлаб туриш.\nТақдим этилган жадвалга бир назар солинг: 2020 йилнинг (пандемия йили) сентябрь ойидан бошлаб август ойигача М1 агрегатининг кўрсаткичи бор-йўғи 1,28% га ўсган, бироқ расмий статистикага ишонадиган бўлсак, ЯИМ фақат 2021 йилнинг биринчи ярим йиллиги учун йиллик 6,2% га ошган (ҳаммаси МБ маълумотлари).\nПул массаси иқтисодиёт фаолиятининг ҳаракатлантирувчи кучи ҳисобланади, агар пул массаси регулятор томонидан сунъий равишда камайтирилса ва мамлакатнинг олтин-валюта ресурслари муайня мақсадсиз кўпайтирилса, у муваффақиятли ривожлана олмайди. Жадвалдан кўриниб турибдики, ҳозир Ўзбекистон иқтисодиёти билан айнан шу нарса содир бўлмоқда.\nАмалда МБнинг ҳаракатлари асосий ва захира капитал бўйича, ликвидлилик бўйича, активларнинг, шу жумладан кредитларнинг капиталга нисбати бўйича, кредитларни бериш тартиби бўйича, таваккалларни баҳолаш ва қўшимча захираларни яратиш бўйича тижорат банкларига қўйилган талабларни кучайтириш билан якунланмоқда. Натижада, банкларнинг ҳаммаси битта ечимга келяпти: кичик миқдордаги мижозларни танлаш ва уларга йирик кредитларни бериб, ўз кредит портфелини олдин берилган кредитларни қайтариш даражасида ушлаб туриш, имкониятларни эса МБнинг асосий мақсадига, яъни инфляция даражасини қисқартиришга эришиш йўлида камайтириш. Ушбу ҳаракатларнинг салбий иқтисодий ва ижтимоий натижаси – ўсиш суръатининг, айниқса кичик ва ўрта бизнес ривожланишининг ушланиб қолиши.\nМолиявий барқарорликнинг иқтисодий ўсиш гарови сифатида муҳим экани ҳақидаги тезис ЯИМнинг 2-3% ўсиши катта муваффақият ҳисобланадиган ривожланган мамлакатлар учун яхши. ЯИМнинг йиллик 10-11% ўсишига эришишни мақсад қилиб қўядиган ривожланаётган мамлакатлар учун эса, шу жумладан (агар энг аввало бўлмаса) ички инвесторларнинг улкан инвестицион “қуйилмалари” керак, бу инвесторларга эса арзон ва узоқ муддатли молиявий ресрурслар зарур. Улар учун йиллик 10% ёки 5% инфляция унчалик фарқли эмас, улар учун барқарор талабнинг мавжудлиги ва нисбатан арзон молиявий ресурслардан фойдаланиш имконияти муҳимроқ. МБнинг ҳаракатлари эса мамлакат ичида глобал тўлов қобилиятига эга талабни қисқартиришга йўналтирилган, чунки улар айланмадаги пуллар ҳажмининг сунъий чекланишига қаратилган.\nЯна шубҳа-гумонлар ва саволлар\nШу боис ЯИМни 1,6 бараварга ошириш ва бир вақтнинг ўзида инфляцияни 5% даражасида ушлаб туриш бўйича вазифалар вектори қарама-қарши томонга йўналтирилган деб ўйлайман, улар бир-бирига тўғри кела олмайди. Ниманидир қурбон қилишга тўғри келади. Бу ҳақда биз, агар статистика ҳаққоний ва холис бўлса, жуда тез орада билиб оламиз.\nСайловларгача бир ярим ойдан сал кўпроқ вақт қолди, саноатчилар ва иқтисодчиларнинг тажрибали жамоаси қўйилган саволларга ишонарли далилларни ва жавобларни топишига умид қиламиз.\nАбдулла Абдуқодиров, Anhor.uz нашрининг молиявий таҳлилчиси\nЎзбекистон Президенти ХХР Давлат кенгаши аъзосини қабул қилди


Эксперт: «Коронавирусда осма укол олиш зарарли ва ўлим хавфини оширади» - Zamin.uz\nЭксперт: «Коронавирусда осма укол олиш зарарли ва ўлим хавфини оширади»\nКоронавирусга қарши курашиш штаби аъзоси Севара Убайдуллаева COVID-19 билан касалланганлар беморлар шифокорлар билан маслаҳатлашмасдан осма укол олаётгани уларнинг аҳволини янада оғирлашишига сабабчи бўлаётганини маълум қилди.\n«Одамлар ‘Олдин шамоллаганимда осма укол (капелницалар) олгандим, яна бир марта олсам, ўтиб кетади деб ўйладим’ дейишади. Касалликнинг 6-7-кунига бориб, уларнинг аҳволи оғирлашишни бошлаяпти. Томографияга тушишяпти, ўпканинг жароҳатлангани, сув йиққанини кўришяпти. Бу даврда энди биз амбулатор шароитда ёрдам беролмаймиз. Осма уколлардан кейин, касалликнинг 5-6-кунида ўпка суюқлик йиғишни бошлаяпти, ўпка шиши келиб чиқяпти. Ҳозирги кунда ўлаётган беморларнинг ҳамма ташхисини кўринг: ўпка шишиши! Булар ўз-ўзидан келиб чиқмаяпти. Ҳаммаси осма укол таъсири», — дейди эксперт.\nШунингдек, Севара Убайдуллаеванинг таъкидлашича, беморлар буйраги суюқликни чиқариб ташлашга улгурмаяпти. Бу юрак қобиғида ҳам суюқлик йиғилишига олиб келиши, жигарни ишдан чиқариши мумкин.\n«Осма укол олишдан аввал, албатта, шифокор билан маслаҳатлашинг. Одамлар осма уколлардан воз кечса, Ўзбекистонда ўлим кўрсаткичи камаярди», — дейди Коронавирусга қарши курашиш штаби аъзоси. “Замин” янгиликларини “Telegram”да кузатиб боринг\nЮк машинасидаги найранг фош бўлди\nТошкентда Ўзбекистондаги илк осма кўприк очилади (видео)\nДилмурод Эргашев: «Хусусий клиникалар ўгайми?»


Ўзбекистон ва Тожикистон ўртасида янги автобус қатнови йўлга қўйилди – Газета.uz\nҚўқондан Тожикистоннинг Шайдон шаҳрига автобус ва микроавтобуслар қатнови йўлга қўйилди.\nLotinchada 21 октябр 2019, 09:33 Жамият\nЎзбекистон Транспорт вазирлиги томонидан йўловчиларга қўшимча қулайликлар яратиш мақсадида Фарғона вилояти Қўқон шаҳридан қўшни Тожикистоннинг Шайдон шаҳрига автобус қатнови йўлга қўйилди. Бу ҳақда вазирлик матбуот хизмати хабар қилди.\n19 октябрь куни МН-28-сонли «Қўқон-Шайдон» йўналишининг тантанали очилиш маросими бўлиб ўтди. ТадбирдаШайдон шаҳри ва Фарғона вилояти ҳокимияти мутасаддилари ҳамда кенг жамоатчилик вакиллари иштирок этди, дейилади хабарда.\nМазкур автобус қатнови йўналиш масофаси 84,5 км бўлиб, Шайдон томонидан «РАХШ-R.M» МЧЖга тегишли микроавтобуслар, Қўқон шаҳридан эса «Мансур Мирзоҳид» МЧЖга қарашли ISUZU автобусларида йўловчиларга хизмат кўрсатилади. Йўлкира нархи 23 минг сўм этиб белгиланди.\nСурхондарё ва Самарқанддан Тожикистонга автобус қатнови йўлга қўйилди 10 сентябрь 2018, 09:27\nТожикистоннинг Somon Air авиакомпанияси Бухорога илк парвозни амалга оширди 7 август 2018, 23:50\nТожикистон ўзбекистонликлар учун визасиз бўлди 20 март 2018, 15:44


«Сарт» сўзи мажҳулдур – UFQ\n«Сарт» сўзи мажҳулдур\nTOPICS:Махмудхўжа Беҳбудиймиллий тарихСарт сўзи\n26.04.2018 | 252\nУл зоти анвар амири Бухоро ҳазратларининг ҳузури ҳумоюн русча таржимони муҳтарам Баҳромбек қоровулбеги жаноблари: «Биз Туркистон ва Бухоро халқининг тўрклиги маълум бўлуб туруб… на учун сарт атайдурлар?» — деб мўьтабар «Шўро» мажалласининг 1911 йил 16-ададинда савол этиб эдилар. Мазкур мажалланинг 19-ададинда «Ойна» муҳаррири тарафидан «Сарт сўзи мажҳулдур» унвони ила баъзи нимарсалар ёзилиб эди.\n«Шўро»нинг 24-ададинда самарқандий марҳум Бақохўжа тарафидан «Сарт лафзи аслсиздур» унвони ила баъзи нимарсалар ёзилиб эди. Мўьтабар «Таржумон» муҳаррири муҳтарам Исмоилбек жаноблари «Таржумон»да «сарт» атамоқни дуруст эмаслиги тўғрисинда бир неча дафъа ёзиб эдилар. Сарт ҳақиндаги туркий мақолаларнинг натижасини мўътабар устод Исмоилбек жаноблари тафсили илан Тошканда чикатургон «Туркестанский курьер» русча жаридасинда ҳам ёзиб нашр қилдуруб эдилар. «Ойна»нинг (?) рақаминда яна ушбу тўғридан жаноб Баҳромбек қоровулбеги сўз қўзғотиб эдилар. Тотор муаррихи муҳтарам Аҳмад Заки Валидий жанобларининг Самарқандда келганларинда сарт сўзи ҳақинда баъзи муколималар ҳам бўлуб эди. Туркистон ёшларидан ушбу тўғрида бир неча эътироз — «прўтест» номалар ҳам келиб, у жумладан Тошкандникини «Ойна»да ёзилди. Яна ушбу тўғридан идорада саволлар келган сабабли «Сарт масаласи» ҳақинда қисқалик ила минбаъд ёзилатургон нимарсалар хулоса қилинди. Ва ушбу тўғридан асослик нимарсалар ёзатургон азизлар учун «Ойна» саҳифалари очуқдур.\nЭнди матлабға келайлук. «Ойна» муҳаррири тарафидан 19-адад «Шўро»да ёзилтон сўзларни мазмуни шул эди: фикри ожизича, туркистонийларнинг сарт аталишини сабаби маълум йўқдур. Бу исм шимол халқи, яъни қазоқ ва тотор қардошларимиз тарафидан Туркистоннинг шаҳар халқиға берилган исмдур. Ушбу бобдаги мулоҳазалар шул тариқа хулоса бўлунур.\n3) Туркистон жанубидаги Балх, Бадахшон ва Чаҳорвилоят халқики, аксаран туркча сўйлашурлар ва ўзлари Афғонистон табъасидурлар, туркистонийларни ўзбек дер, Афғонистоннинг афғон, тожик, ўзбекча сўйлайдургон барча халқи туркистонийларнинг ўзбак ва турк дер… Сарт деган сўзни абадан билмайдурлар;\n5) туркистонийлар бир-бири ила сўрашганда: «Ўзбекмисан тожик?», «Мулломисан хожа?» — деб сўрайдурлар. Туркистонда саййидларни «хожа» дерлар. Хожасиз арабларда бордур;\nХонлар замонинда жулус ҳангомида бу 92 қабиладан мурраххас ва оқсоқоллар Самарқандда жамланиб янги амири(нг) «хон» кўтариб «жулус» маросимини ижро этардилар. Самарқанд Тахти Темурийсинда жулус этган Бухоро хонларининг энг охиргиси амири ҳозирнинг жадди Музаффархондур. Самарқанд Бухоро ҳукуматининг Маскови эрди. Амир Музаффар марҳумнинг таърихи жулуси:\nШанбау моҳ раббиус-соний. (1277 ҳижрия)\nКўктош амир жаҳонгир Темур Соҳибқирондан қолма тош — бир тахтдурки, Туркистондаги турк элларидан 92 уруғнинг оқсоқол ва баковуллари йиғилиб, янги хонни оқ бир намад — кача устинда ўткузуб, 92 уруғ мураххаслари качани бирдан кўтариб, янги хонни Кўктош тахтина миндурарлар эди. Ва бу ондан эътиборан хон ва амир эълон килиниб, нақора, карнай қоқилиб чолинарди. Амир ушбу 92 нинг оқсоқоллариға олтун ва хилъат, от ва туғлар бериб, алардан байъат оларди. Ва хон кўтармоқдан аввал 92 нинг оқсоқоллари баъзи бир сўзу одатларни риояти учун амирдан ваъда ва сўз олар эканлар. Бу 92 сўзи алон халқ оғзинда мавжуд ва мақоллар ҳукминдадур. «Тўқсон иккини ичинда… деди», «Бу ер 92 ни йиғилган ери, сўзингни билиб сўйла», «Сан бадзот, шажаранг 92 ға етмайдур».\n7)«Темурнома» ва амсолий китобларда сарт исми мавжуд (ва) уруғлар ичинда кўрулмайдур;\n8)Туркистон шимолиға охирги вақгларда сарт сўзи эшитилиб, аммо Туркистон жануби ва ғарбида халқ оғзинда йўқдурки, Туркистон шимолиға бу сўзни жорий бўлғони қазоқ, тотор ва руслар сабабидандур. Масалан, Тошканда «сарт арбаси», «сарт чойи», «сарт одати»… дейилган ҳолда Самарқандда «мусулмони ароба», «мусулмон шаҳри», «мусулмон одати» дерлар;\n9)Бухоро ўлкасинда сарт сўзи мутлоқ йўқ. Халқ ўзбек, тожик, қазоқ, туркман, араб қабилалариға мансуб кишилар бўлуб ва шу исмлар ила аталурлар;\n10)Туркистоннинг қаю бир чўл ва тоғ ё маъмур ериндага 60—70—100 ға киргон кишидан «сарт» сўзи сўралсун, билмайдур. Аммо олчин, барлос, гуёқяи, қинчоқ, хитой, турк, қавчин, сарой, манғит, қорақалпоқ, минг, юз, қирқ, ўроқли, ойтамғали, қўштамғали, найман, қангли, мўғул ва буларға ўхшаш асомаи қабила, уруғ исмларининг машҳури ва аларнинг туганмас шўъба ва шохаларини баён қилган ҳолда бу «мажҳур сарт»ни аслан тилға олмайдур. Қари кишилар: фалона аслан ўзбек ё тожикдур, дер. Асло сарт демас ва сартни билмас, сарт деган қабиладан бехабардур;\n11) сарт сўзини ҳозирга мафҳумидан хабардор туркистонлилар гумон қиладурларки, сарт сўзи туркистоний деган сўзни русча таржимаси бўлса;\n12) матбуотдан бохабар Туркистон ўзбек ва ё тожик ва ё арабға «сарт» деб хитоб қилинса, ўзлариға ор ҳис этарлар. Албатта, бир кишини ота-онаси берган исми бўлуб ва они мансуб бўлгон қабила ва уруғи бўлуб туруб, они бошқа бир исм ила чақириб ва номаълум ва ё маълум бир қабила ис-мини онга тақилса, они хушланмасға ва эътироз қилмоқға ҳақи бўлса керак;\n13)Туркистон халқидан ўзини билатургонлари қабила ва уругага у қадар биноси борки, бошқа қабилаға қиз бермайтурғонлари бордур. Қизни ўзи хоҳлаб теккан бўлса, қаби-ла орасидан ақча жамлаб даъволашиб чиқориб оладурлар. Қабиласининг исмини ва етти отасининг отини билмайтургонларни қул — марқуқ дерлар.\n«Шўро» мажалласининг 1911 санадаги 24-ададинда самарқандий марҳум Бақохожа жаноблари «Сарт лафзи аслсиздур» унвони ила баъзи нимарсалар ёзиб эдики, андан минбаъд ёзилатургон моддаларни хулоса қилармиз:\n1)ўтган саналарда сарт сўзи ҳақинда руслар орасиға мубоҳаса бўлуб, «Туркестански ведомости» русча жаридасида ҳар ким ҳар нима ёзиб ва ҳар навъ фаразиётлар жорий қилиниб эди. Қазоқ биродарларимиздан даъво вакили жаноб Шерали Лапин ёзиб эканки, сарт сўзи ҳақорат сўзларидан бўлуб, «сариғ ит»дан ахуз муҳаққақдур. Бу лафзни истеъмол қилмасға керак. Ҳозир Туркистонда жорий турки — ўзбаки шевани «сартски» ёинки «сарт тили» демасдан «ўзбаки тил» деб аталсун;\n2)Астрўмўф жаноблари «Сартлар» исминда тахминан 300 саҳифалик русча бир китоб тасниф қилгандурлар. Ушбу китобға мазкур жаноб Шерали Лапин тарафидан бир неча эътироз ва баҳслар бўлгандур. Аммо жаноб Астрўмўф. сартлар ким эканлигини исбот қилиб бир жойға қарор берганлари йўқ ва китоблари ҳар нафъ ихтилоф ва фаразиёт ила тўладур;\n3)Астрўмўф жанобларини «Сартлар» китобидан ва бошқа бир неча русларни ёзган китобидан маълум бўлурки, Фарғона ва Сирдарё вилоятларининг халқи «сарт» бўлуб, Самарқанд ва Бухоро ўлка — вилоятларининг халқи ўзбек ва тожикдурлар;\n(«Ойна»: Аммо тарих ва адабиётдан бехабар рус ва тотора рабта беш вилоят Туркистони Русий ва Бухоро хонлиги халқини(нг) айирмасдан «сарт» дерларки, бир маҳзи асари ғафлат ва бутун ғалати фоҳишдур. Фарғона ва Сирдарё халқининг сартлиги маълум йўқдур.)\n4)Гейер жаноблари «Туркистон саёҳатномаси»да ёзадурки: «Сартларни асл ва насаблари масаласиға ҳозиргача уламо тарафидан файсал берилган йўқдур. Аларни насаблариға тейишли ҳар нав баёнотдан сиҳҳатға яқини шулки, Туркистоннинг асл халқи тожик бўлуб, сўнгра турк — ўзбек халқи тасхир қилиб олиб ва бу икки халқни бирлашганидан пайдо бўлган халқларни «сарт» аталиши тахмин ва гумон қилинур;\n5)Вамбери жаноблари ёзадурки: «Сартларни Бухоро ва Ҳўқандда тожик атайдурлар. Инчунин жаноб Лазар Будагўфни ва Шайх Сулаймон Бухорий жанобларининг луғатларидан маълум бўлурки, сартлар аҳли форс ва тожик эронийлардан иборат бўлса, ҳолбуки эронийлар форс ва тожикдурлар;\n6)Логофет жанобларининг «Бухоро хонлиғи» ном русча китобинда Туркистонда мавжуд турк-ўзбек қабилаларини теъдод этибдурки, «сарт» қабиласи йўкдур;\n7)«Шайбонийнома» соҳиби Муҳаммад Солиҳ, Алишер Навоий, Бобурхон, Абулғозихонлар турқдурлар, буларнинг таълифотлариндаги сартлар ким бўлур, ажабо? Албатта, булар Туркистоннинг тамом ўзбек ва турк халқини(нг) ва ўз жинсдошларини(нг) сарт демаганлар. Бунлар эронийларни ва ё бошқа бир тоифани (уруш замонидаги душманларини) мақоми таҳқир ва очиқда сарт деган бўлсалар керакки, «Шайбонийнома»дан шундай билунур:\n8) (ўқиб бўлмади);\n9) алҳосил, ушбу кун Туркистони Русийнинг беш вилоятини ва Бухоро хонлигининг барча турк ва ўзбек халқини «сарт» демак ва ёзмак инсофсизлик, истибдодройъи боиси шубҳа ва тафриқадур, буюк хатодур, вассалом.\nМарҳум Бақохожанинг сўзи мунда тамом бўлди.\nЮқоридаги ёзилган сўзларға қараганда, маълум бўлурки, сарт сўзи ҳакиқатан номаълум ва сарт аталмиш кишилар ёинки сартлар букунги Туркистони Русий ёинки Турон, Хоразм ва Бухорода абадан йўқдур, балки бир замонлар бор эмишларда, қавми табъ ёинки ҳун, ҳамирий, осурий, бобилий… лардек дунёдан билкулли сафар этиб, жойларида бошқалар келубдурлар. Тарихға қаралса, букун мусаммаси йўқ кўб исмларға учралурки, сарт исмида Туркистонда «исми бемусамма» ҳукминдадур. Сартликни бутун Туркистони Русий ва Бухоронинг турк, тожик ва арабдан иборат халқиға тоқатургонлардан далил сўралса, айтатургонлари албатта шундан иборатдурки:\n1.«Шайбонийнома», «Бобурнома», Абулғозихон китобларинда баъзи бир туркистонийларни(нг) сарт аталибдур.\n2.Оврупонинг баъзи сайёҳлари ёзибдурларки, Туркистонда шаҳар халқини ёинки форс халқини ё тожирни номаълум замонда сарт атардилар.\n3.Номуайян бир замонда Дашти Қипчоқ ёинки Хитон ҳудудидан «сарт» исминда бир тоифа келиб, Туркистонға ерлашиб, сўнгра бошқалар тарафидан ютулуб ва бошқа уруғлар ила аталиб кетгандурлар.\nАна, Туркистони Русий ва Бухоро халқиға сартлик исмини токатургонларни далили шундан иборатдур. Биз такрор айтармизки, мазкур уч эҳтимолни қайси бири чин бўлган суръатда ҳам нафсул амрда бугун Туронда сарт йўкдур. Ҳамчунонки, бу кун Оврупода ва Осиёда исман «ҳун» йўқдур. Тарих ҳун қавмини сартдан қўра яхши забт этган. Маа фихи букун на Оврупо ва (на) Осиёда «ҳун» исмлик уруғ йўқ. Фаразан, сарт қабиласинда бир вақт бор экан, аммо энди сарт уруғи йуқдур. Бу қадар машҳур уруғлар Туркистонда бўлуб ва аталиб туруб, аммо сарт уруғини йўклиги ва ҳеч бир қабилани «ман сарт» демагани бу кунда сартни йўқлигини ва замонида бўлсада, мунқариз бўлганини далилидур. Хўб, туронийларни сартлигини даъво этатургонларни далили бўлса, лутфан баён этмоқларини илтимос этармиз. Ва далиллариға қараб, албатга, ахди қалам муҳокама жорий этарлар. «Сарт» атамоқға ошиқ бўлганлардан баъзан дерларки: «Ҳар ҳолда туркистоний ва бухорийлар охирги замонларда сарт аталиб ва бу исм машҳур бўлубдурки, мунинг тарк этмоғи мумкин йўқдур».\nБу сўз бир неча важҳдан тўғри эмас. Масалан, усули жадидчи ёинки тараққийпарвар ва маданияти ҳозира толибларини Туркистонда баъзан кофир «бобий», Истанбулда «мосун», Эронда ҳоказо «бобий» атабдурлар. Ҳолбуки, «бобий» ва «мосун» бошқа, тараққийпарвар мусулмон бошқадур. Бобий ва мосунлик ила фахр қилатургон номусулмонлар бўлганидек, таракқийпарвар мусулмон бобий ва мосунликни ўзиға нисбат беришни абадан қабул қилмайдур.\nЭнди маданиятпарвар мусулмонларнинг «бобий», «фарра», «мосун» исмлари баъзи халқ тарафидан бизға берилибдур, деб мусулмон исмини қўюб, ўзини «бобий» ва «фарра мосун» атамоғи ва шул номағруб исмларни ўзиға тоқмағи муносибми? Албатта, йўқ дерсиз. Бас, туронийларнинг ўзиға махсус ва машҳур уруғлари бўлуб туруб, мажҳул бир уруғ исмини ўзлариға тоқмасликлари табиийдур, албатта. Дерларки, сарт демайлукда, на дейлук? Жавоби ниҳоят осон! Туркистон ўзбеклари, тожиклари, араблари, турклари, руслари, яҳудийлари агарда десаларки, биз Туркистонни турк, араб ва форсийни ташхисдан ожиз ва барчасиға умумий бир исм керак. Бул суратда дермиз. Ундай бўлса тўғри «Туркистонли», «Туркистон мусулмонлари» ёзингиз. Йўқ! Бўлмаса, балки бир аср сўнгра Туркистонда мавжуд яҳудий, рус, турк, тожик ва араблар бир либос ва бир ҳайъатға кирарда, сиз яна барчасини «сарт» атарсиз.\nТотор муаррихларидан муҳтарам Заки Валидий афанди «сарт» иборати тўғрисинда такрибан шундай деюр: «Бир замонлар Туркистон халқи сарт бўлганлар. Аммо Чингизлар ва мўғулларни истилоси сабабила исмлари алмашгандур. Самарқанд ва Бухорода сарт йўқ ва ҳам тожик ва араб ва ўзбеклар сарт эмас. Ҳўқанд ва Тошканд халқи сартдур, азбаски, алар уруғини билмайдур ва ҳам алар на турк ва на ўзбек ва на тожик ва арабға ўхшайдур. Сарт исмлик қабила Туронда бўлмаса-да, эски китобларда бор».\nЮқоридаги сўзлар мунга жавобдур.\nФАН ОЛИМПИАДАЛАРИДАГИ ҒИРРОМЛИКЛАР, ПОРАХЎРЛИК ВА БОШҚА ХОЛАТЛАР ҲАҚИДА


Динингизда ҳаддан ошманг.\nМаданият ва маърифат 28 сентябр 2018, 14:46\nТинчлик қарор топган юртда хотиржамлик ҳукм суради, фарзандлар эмин-эркин камолга эришади, оқибатда, жамиятда ҳар томонлама юксалиш ва ривожланиш рўй беради. Демак, дунёда ҳаётнинг бир\nМаданият ва маърифат 28 сентябр 2018, 14:38\nГИЁХВАНДЛИК - ИЛЛАТ\nЖамият 19 сентябр 2018, 07:19\nГИЁХВАНДЛИК — ИЛЛАТ\nАзиз диндошларлар, илоҳий, азалий бир қоида мавжуд: “Ким ўзини бу дунёнинг ман қилинганлаззатларидан\n«ҲИЗБУТ-ТАҲРИР ВА УЛАРНИНГ ИДДАОЛАРИ»\nМаданият ва маърифат 25 август 2018, 09:55\n«Ҳизбут-таҳрир» аъзолари ўз фирқаларини Аллоҳ таолонинг «Сизлардан яхшиликка даъват этадиган, амри маъруф ва наҳий мункар ишларини олиб борадиган (бир) уммат бўлсин! Айнан улар, нажот топувчилар», («Оли Имрон», 104) деган оятига биноан ташкил\nМаданият ва маърифат 25 июл 2018, 08:04\nЯхши оила – маҳалла фахри.\nМаҳалла, бу – ҳар биримизнинг киндик қонимиз тўкилган муқаддас маскан, табаррук замин. Шу сабабли, у “кичик Ватан” деб ҳам аталган. Халқимизда жамоа бўлиб яшаш ўзининг узоқ тарихий илдизларига эга. “Айрилмагин элингдан, қувват кетар белингдан”, “Эл тилагин тилагин, синиқ кўнгил\nБАҒРИКЕНГЛИК ВА ТОТУВЛИК- ТИНЧЛИК ГАРОВИ\nМаданият ва маърифат 25 июл 2018, 07:58\nБАҒРИКЕНГЛИКВА ТОТУВЛИК — ТИНЧЛИК ГАРОВИ.\nМамлакатимиз азал–азалдан қадимий динлар ривож топган макон сифатида дунё тарихида алоҳида мавқега эга. Бу муборак заминда аждодларимиз бошқа дин вакилларига доимо ҳурмат билан қарагани, мана шу юрт озодлиги йўлида улар билан бирга кураш олиб боргани, елкадош бўлиб меҳнат қилганини ҳеч ким инкор эта\nОДАМ САВДОСИ ҚУЛЛИК БАЛОСИ\nМаданият ва маърифат 26 май 2018, 21:45\nАллоҳ таоло инсонни азиз ва мукаррам қилиб, уни кўплаб неъматлар билан зийнатлаган. Инсонни ўз эркига эга бўлиши, тинчлик, хотиржамликда ҳаёт кечиришири бу неъматларнинг энг улуғларидан биридир. Шунинг учун ҳам, ислом дини инсон қадр — қийматини юқорига кўтаради, эъзозлайди. Исломдан илгари жоҳилият\nМуҳаммад Қуддус Абдулманнон\nМаданият ва маърифат 26 май 2018, 21:42\nАллоҳ таолога беадад ҳамду саноларимиз, Пайғамбаримиз Муҳаммад соллаллоҳу алайҳи васалламга беҳисоб саловоту дурудларимиз бўлсин.\nАллоҳ таоло бандаларни ҳар тарафлама, яъни ҳам жисмонан, ҳам руҳан, ҳам молиявий синаб, имтиҳон қилади ва бу синовлардан муваффақиятли ўтган банда охиратда нажот топади. Аммо имтиҳонларнинг\nМаданият ва маърифат 9 май 2018, 19:10\nМаълумки, қўшниларга яхшилик қилиш жамиятдаги инсоний алоқаларни мустаҳкамлашга, жамиятни кучли, қудратли қилишга хизмат этади. Қўшнига яхшилик қилиш ҳақидаги исломий таълимотлар ҳам дунёда мисли йўқ таълимотдир. Аллоҳ таоло бундай деб марҳамат қилади: «Ота-онага, қариндошларга, етимларга,\nТаблиғчилар даъволари .\nМаданият ва маърифат 9 май 2018, 19:02\n«Таблиғчилар» салафий ислом мафкурасини ташвиқот қилиш ва унинг тарафдорларини кўпайтириш орқали исломнинг таъсирини бутун дунёга ёйишни мақсад қилади. Маркази\nМаданият ва маърифат 9 май 2018, 18:52\n«Акромийлар» асосчиси –Акром Йўлдошев (1963 йили Андижон шаҳрида туғилган) «жиҳодчилар»нинг ғоявий раҳнамоси Абдували Мирзаев\nЭкстремизм ва терроризимнинг таҳдидлари.\nМаданият ва маърифат 9 май 2018, 18:50\nИслом дини, унинг мазмун-моҳияти, шахс ва жамият ҳаётидаги ўрни каби масалалар юзасидан кўплаб илмий ишлар амалга оширилди. Бу соҳадаги илмий изланишлар изчил ва тизимли тарзда ҳозирда ҳам давом эттирилмоқца.\nМустақиллик ислом маърифатининг ривожи учун қулай шароит яратди.\n18 апрел 2018, 15:59\nТақдир сўзининг инсон ўз ҳатти-ҳаракати, тақдирининг ҳукмдори деб талқин қилишлик. Бу илоҳиёт оқимларидан биридир. Бу йўналиш\n18 апрел 2018, 15:54\nКаломда биринчи йирик йўналиш вакиллари ҳисобланиб, Дамашқ ва Бағдод халифалиги ҳаётида XI-IХ асрларда\n18 апрел 2018, 15:42\nАрабча «жабр»дан олинган бўлиб, бу фикр тарафдорлари VII аср охири VIII аср бошида\nМаданият ва маърифат 5 апрел 2018, 18:23\nИслом дини инсонларни хамиша эзгу ва хайрли ишларни кўпроқ қилишга бирор инсонга нисбатан ёмон муомалада бўлишга хеч кимни нохақ\nМаданият ва маърифат 5 апрел 2018, 18:20\nМуржиъийлар алоҳида бир йўналиш бўлиб эмас, балки, мазҳаблар ичида таркиб топган. Улар асосан яна бир қанча